sagorsarker/bangla-wikipedia huggingface dataset:
ওয়াস্প-১৩

ওয়াস্প ১৩ হলো বনমার্জার মণ্ডল-এর একটি তারা। তারকাটি ধাতবতা এবং ভরের দিক থেকে প্রায় সূর্যের মতো, যদিও এর বয়স সূর্যের থেকে অনেক বেশি এবং সূর্য অপেক্ষা তারকাটি উত্তপ্ত। ১৯৯৭ সালে সিম্বাদের ডাটাবেস অনুযায়ী তারকাটি পর্যবেক্ষিত হয় এবং ২০০৬ সালে সুপারওয়াস্প টেলিস্কোপ দ্বারা এটি পর্যবেক্ষিত হয়। তারকা পর্যবেক্ষণ করার সময় বিজ্ঞানীরা ওয়াস্প-১৩বি নামের একটি গ্রহ আবিষ্কার করেন; আবিষ্কারের পেপারটি ২০০৯ সালে প্রকাশিত হয়।   
সিম্বাদ অনুসারে, ওয়াস্প-১৩ প্রথম ১৯৯৭ সালে পর্যবেক্ষিত হয়েছিল। জ্যোতির্বিজ্ঞানীরা গ্যালাক্সির তারকাগুলোর সঠিক গতি মাপার সময় ওয়াস্প-১৩ কে তালিকায় অন্তর্ভুক্ত করেন। ২৭ নভেম্বর ২০০৬ এবং ১ এপ্রিল ২০০৭ সালের মধ্যে, ক্যানারি আইল্যান্ডের উত্তর সুপারওয়াস্প টেলিস্কোপ ওয়াস্প-১৩ পর্যবেক্ষণ করে। তথ্য বিশ্লেষণ করে পাওয়া যায়, তারকাটিকে একটি গ্রহ প্রদক্ষিণ করে।
পর্যবেক্ষণটি ব্রিটিশ। স্প্যানিশ, ফ্রেঞ্চ, সুইস এবং আমেরিকানদের একটি দল দ্বারা পরিচালিত হতো-স্কটল্যান্ডের জেমস গ্রেগরি দূরবীক্ষণ যন্ত্রের আলোকমান ব্যবহার করে পর্যবেক্ষণ করা হতো; পাশ্ববর্তী তারকা এইচডি ৮০৪০৮'র সাথে তুলনা করে, তারকার আলোক বক্রতা সংজ্ঞায়িত করা হতো। ওয়াস্প-১৩ এর বর্ণালি ফ্রান্সে অবস্থিত হাউট-প্রোভেন্স মানমন্দিরের সোফি ইচেল স্পেক্টোগ্রাফ ব্যবহার করে মাপা হতো সেই সাথে তারকাটির রেডিয়েল বেগও মাপা যেত। নরডিক অপটিক্যাল টেলিস্কোপ-এর ফাইবার-ফেড ইচেল স্পেক্টোগ্রাফ ওয়াস্প-১৩ এর বর্ণালি মাপনের জন্য অতিরিক্ত সুবিধা ছিল যার ফলে জ্যোতির্বিজ্ঞানীদের কাছে ওয়াস্প-১৩ এর বৈশিষ্ট্য নির্ধারণ করা সহজ ছিল। ২০০৮ সালে সোফি থেকে প্রাপ্ত তথ্য অনুযায়ী ওয়াস্প-১৩বি আবিষ্কৃত হয় এবং ২০০৯ সালে এই আবিষ্কার প্রকাশ করা হয়।  
২০১০ সালে সিম্বাদের তথ্য অনুসারে ওয়াস্প-১৩'র সাথে আরও ১০ টি গবেষণা পেপার সংযুক্ত হয়েছিল।
ওয়াস্প-১৩ সূর্যের মতো জি-টাইপের নক্ষত্র যা প্রায় ১৫৬ পারসেক (৫০৯ আলোক বর্ষ) দূরে বনমার্জার মণ্ডল এ অবস্থিত। ১০.৪২ আপাত মান এর তারকাটি পৃথিবী থেকে খালি চোখে দেখা যায়না। তারকাটির কার্যকর তাপমাত্রা ৫৮২৬ কেলভিন যা সূর্যের থেকে বেশি। যাই হোক, এদের ধাতবতা প্রায় একই। এটি লোহার ঘনীভূতকরণ উপর নির্ভর করে দেখা যায় অথবা [লোহা/হাইড্রোজেন] যা প্রায় ০। ওয়াস্প-১৩ এর পৃষ্ঠীয় আকর্ষণ প্রায় ৪.০৪ কি.মি./সেকেন্ড*২ যেখানে ঘূর্ণন গতি প্রায় ৪.৯কি.মি/সেকেন্ড।
ওয়াস্প-১৩ এর ভর সূর্যের ভরের প্রায় ১.০৩ গুণ এবং এর ব্যাসার্ধ সূর্যের থেকে ১.৩৪ গুণ বেশি। লিথিয়াম এর পরিমাণ অনুসারে বোঝা যায় যে তারকাটি এর সমগ্র হিলিয়াম শেষ করে ফেলেছে এবং এর কোর এর চারপাশের শেল-এ লিথিয়াম ফিউশন করছে। এই তথ্য থেকে জানা যায় যে এই নক্ষত্রের বয়স প্রায় ৮.৫ বিলিয়ন বছর যা সূর্যের বয়সের প্রায় দ্বিগুণ। কিন্তু ৪.৪ এবং ১৪ বিলিয়ন বছরের মধ্যে এই মানের পরিবর্তন হয়ে পারে, যেহেতু নক্ষত্রটির বয়স অনিশ্চিত। 
ওয়াস্প-১৩বি হলো একমাত্র গ্রহ যা ওয়াস্প-১৩ নক্ষত্রকে ০.০৫২৭ জ্যোতির্বিদ্যা-একক দুরত্বে প্রদক্ষিণ করে। অথবা পৃথিবী এবং সূর্যের ৫.২৭%পরাক্ষতে প্রদক্ষিণ করে। ওয়াস্প-১৩বি নিজের নক্ষত্রকে ৪.৩৫২৯৮ দিনে বা প্রায় ৪দিন ৮.৫ ঘণ্টায় একবার প্রদক্ষিণ করে। ওয়াস্প-১৩বি এর আনুমানিক ভর বৃহস্পতি গ্রহ এর ০.৪৬ গুণ এবং এর ব্যাসার্ধ বৃহস্পতি গ্রহ এর ১.২১ গুণ।
নর্মাল স্কুল

নর্মাল স্কুল হল একটি প্রশিক্ষণ প্রতিষ্ঠান। নর্মাল স্কুলে মূলত প্রাথমিক বিদ্যালয়ের শিক্ষকদের পেশাগতভাবে প্রশিক্ষণ দেওয়া হয়। সর্বপ্রথম নর্মাল স্কুল হচ্ছে ফ্রান্সের রিমস শহরের নর্মাল স্কুল (École Normale)। ১৬৮৫ সালে ক্যাথলিক সন্ত জন ব্যাপ্টটিস্ট ডি লা স্যাল্লে কর্তৃক বিদ্যালয়টি প্রতিষ্ঠিত হয়। এর মূল লক্ষ্য ছিল বিদ্যালয়ে ও বাইরে আদর্শ ও মানসম্মত উপযুক্ত শিক্ষক তৈরির মাধ্যমে শিক্ষাদান পদ্ধতি ও কৌশলের উন্নয়ন। 
পরবর্তী সময়ে ফ্রান্সের প্যারিসে উচ্চতর শ্রেণি শিক্ষকদের জন্যে উচ্চ নর্মাল স্কুল (École Normale Superieure) চালু করা হয়। তারপর থেকে ধীরে ধীরে নর্মাল স্কুল ইউরোপে ও অন্যান্য মহাদেশে বিস্তার লাভ করে। মার্কিন় যুক্তরাষ্ট্রে ১৮২৩ সালে এক মিশনারি কর্তৃক ভারমন্ট অঙ্গরাজ্যের কনকর্ড শহরে নর্মাল স্কুল প্রথম চালু করা হয় এবং ১৮৩৯ সালে ম্যাসাচুসেটস অঙ্গরাজ্যের লেক্সিনটন শহরে প্রথম সরকারিভাবে নর্মাল স্কুল স্থাপন করা হয়।
১৭১৬ সালে ডেনিশ উপনিবেশ স্থাপনকারীদের দ্বারা ভারত উপমহাদেশে সর্বপ্রথম নর্মাল স্কুল চালু হয় তামিলনাডুর নাগাপত্তনম জেলার ট্রাঙ্কুইভার (বর্তমান নাম তরঙ্গমবাদি) শহরে।  ১৮০২ সালে উইলিয়াম কেরী কর্তৃক মুম্বাইতে নর্মাল স্কুল স্থাপন করেন। ১৮৫২ সালে কলকাতায় নর্মাল স্কুল স্থাপিত হয়। ১৮৫৬ সালে হুগলিতে নর্মাল স্কুল প্রতিষ্ঠিত করা হয়। ১৮৫৭ সালে ঢাকায় সরকারি নর্মাল স্কুল স্থাপন করা হয়। সেই স্কুলটির অবস্থান ছিল বাহাদুর শাহ পার্কের অনতিদূরে। সরকার ১৮৬৩ সালের নারীদের জন্য ঢাকার সুত্রাপুরে একটি নর্মাল স্কুল চালু করে। কিন্তু নারী শিক্ষণার্থীর সংখ্যার অভাবে ১৮৭২ সালে স্কুলটি বন্ধ হয়ে যায়। ঢাকার আরমানিটোলায় আর্মেনিয়ানদের কর্তৃক পরিচালিত আরেকটি নর্মাল স্কুল ছিল। ১৮৭৪ সালে বাংলার লে. গভর্নর ক্যাম্পবেল ৪৬টি নর্মাল স্কুল স্থাপনের অনুমোদন দেন। ১৮৬৯ সালে কুমিল্লায়, ১৮৮২ সালে রংপুর এবং আসামের বিভিন্ন শহরে এমনকি বিংশ শতাব্দীতে নর্মাল স্কুলের মত স্কুল স্থাপিত হয়েছিল।
ছোট আহ্নিক মন্দির, পুঠিয়া

ছোট আহ্নিক মন্দির পুঠিয়া রাজবাড়ীর সংলগ্ন দক্ষিণ পাশে উত্তর দক্ষিণ দিকে লম্বালম্বি ভাবে এ মন্দিরের অবস্থান। ১৮শ খ্রিষ্টাব্দে প্রেম নারায়ণ কর্তৃক এই মন্দিরটি নির্মাণ করা হয় বলে জানা যায়।
রাজশাহী জেলা সদর হতে ৩২ কিঃ মিঃ উত্তর-পূর্ব দিকে এর অবস্থান। এটি পাঁচ আনি রাজবাড়ির পূর্ব ভিটায় বর্তমান পুঠিয়া থানা ভূমি অফিসের (মহারানি হেমন্তকুমারীর বাসভবন) উত্তর-পশ্চিম কোণায় অবস্থিত এবং এর ঠিক উত্তর পাশেই পুঠিয়া রাজবাড়ী অবস্থান।
দোচালা আকৃতির এই মন্দিরটির পূর্ব দিকে পাশাপাশি তিনটি এবং দক্ষিণ দিকের দেয়ালে একটি খিলান দরজা আছে। উত্তর ও পশ্চিম পাশের পাশের দেয়ালের বহিরাংশে কোন অলঙ্করণ নেই এবং তা সমতল। এর কর্নার ও কার্নিশ সমূহে পড়া মাটির চমৎকার চিত্রফলক পরিলক্ষিত হয়। পাতলা ইট, কাঠ ও চুন-সুরকি দ্বারা নির্মিত এ মন্দিরের ভেতরের চার পাশের দেয়ালে চারটি পদ্ম এবং উত্তর ও দক্ষিণ দিকের দেয়ালে দুইটি তাক আছে। মন্দিরের পূর্ব দেয়ালের বাইরের দিক শ্রীকৃষ্ণের বৃন্দাবনলীলা, জীব-জন্তর ও লতা-পাতার পোড়ামাটির চিত্রফলক দ্বারা সজ্জিত।
এইচডি ২১৭১০৭ সি

এইচডি ২১৭১০৭ সি হল একটি বহির্জাগতিক গ্রহ, যা পৃথিবী থেকে ৬৪ আলোকবর্ষ দুরে মীন তারাকামণ্ডলে অবস্থিত। এটি তারকা এইচডি ২১৭১০৭ কে কেন্দ্র করে আবর্তিত দ্বিতীয় গ্রহ হিসাবে আবিষ্কৃত হয়। এইচডি ২১৭১০৭ সি এর অস্তিত্ব ১৯৯৮ সালে অভ্যন্তরীণ গ্রহের কক্ষপথের উৎকেন্দ্রিকতার কারণে অনুসন্ধামূলক ছিল এবং ২০০৫ সালে নিশ্চিত হয়, যখন রেডিয়েল ভেলোসিটি সমীক্ষায় আরও দুরবর্তী এবং বেশি ভরবিশিষ্ট সহচর তারকার ইঙ্গিত পাওয়া যায়।
নিউ ইয়র্ক স্টেট রুট ৪২৪

নিউ ইয়র্ক স্টেট রুট ৪২৪ (এনওয়াই ৪২৪) ছিল যুক্তরাষ্ট্রের নিউ ইয়র্কে অবস্থিত, উত্তরাঞ্চলীয় সিটাকুয়া কাউন্টির পূর্ব-পশ্চিম বরাবর চলে যাওয়া একটি রাজ্য মহাসড়ক। রাস্তাটি স্টকটন শহরের এনওয়াই ৩৮০ (বর্তমানে সিআর ৩৮০) থেকে শুরু হয়ে, ক্যাসাদাগা গ্রামে এনওয়াই ৬০-এ গিয়ে সমাপ্ত হয়। ১৯৩০ সালের নিউ ইয়র্ক রাজ্য মহাসড়ক পুনঃনামকরণের সময় রাস্তাটিকে নামকরণ করা হয়। ১৯৮০ সালে নিউ ইয়র্ক রাজ্য এবং সিটাকুয়া কাউন্টির মধ্যে মহাসড়ক বিনিময় প্রকল্পের সময় এর নামকরণ রদ করা হয়। বর্তমানে এনওয়াই ৪২৪, সিআর ৫৮-এর অংশ।
রাস্তাটি স্টকটন শহরের এনওয়াই ৩৮০(বর্তমানে সিআর ৩৮০) থেকে শুরু হয়। তারপর এনওয়াই ৪২৪ উত্তর-পূর্বাঞ্চলীয় স্টকটন হিলের দিকে অগ্রসর হয়। পথিমধ্যে বেশকিছু পাহাড় অতিক্রম করে। এখানে রাস্তাটি নেলসন হিল রোডের সাথে মিলিত হয়, যা এনওয়াই ৪২৪ এর ছোট্ট বিকল্প সড়ক। পাহাড়ের চূড়ায় একে স্টকটন হিল রোড বলা হয় এবং পরে ক্যাসাদাগার মাঠের পাশ দিয়ে চলতে থাকে। গ্রামের প্রান্তে রাস্তাটি ক্যাসাদাগা এলাকার বার্ণহামের পুটনাম রোড(সিআর ৭১) অতিক্রম করে। অবশেষে এনওয়াই ৪২৪ গ্রামের মধ্য বরাবর বাড়ি-ঘড় পেরিয়ে, দক্ষিণাঞ্চলীয় লোয়ার লেক এলাকায় এনওয়াই ৬০ এ গিয়ে সমাপ্ত হয়।
১৯৩০ সালের নিউ ইয়র্ক রাজ্য মহাসড়ক পুনঃনামকরণের সময় রাস্তাটিকে নামকরণ করা হয়। কিন্তু ১৯৮০ সালে নিউ ইয়র্ক রাজ্য এবং সিটাকুয়া কাউন্টির মধ্যে মহাসড়ক বিনিময় প্রকল্পের সময় এর নামকরণ রদ করা হয়। রাস্তার অপর অংশটি সিটাকুয়া কাউন্টিকে দেয়া হয়, যেখানে এনওয়াই ৩৮০ এবং এনওয়াই ৪২৪ এর মধ্যে ইউএস রুট ২০ অবস্থিত। ডানক্রিক এবং ফ্রেডোনিয়ায় রেফারেন্স রুটে পুরো এনওয়াই ৪২৮ অবস্থিত। ফিরতি হিসেবে নিউ ইয়র্ক রাজ্য এনওয়াই ০৫ এবং ইউএস রুট ২০ এর মধ্যবর্তি এনওয়াই ৩৯৪ এর নিয়ন্ত্রণ লাভ করে, যা দক্ষিণে জেমস টাউনে(ফরেস্ট এভিনিউ) এনওয়াই ৩৯৪ এবং এনওয়াই ৬০ এর মধ্যবর্তি ইউএস রুট ৬২ তে অবস্থিত। আগস্ট ৭, ১৯৮০ সালে নিউ ইয়র্ক রাজ্য এবং সিটাকুয়া কাউন্টির মধ্যে মহাসড়ক বিনিময় প্রকল্পের সময় এর নামকরণ রদ করা হয়। বর্তমানে এনওয়াই ৪২৪, সিআর ৫৮ এর অংশ।
পুরো রাস্তাটি ছিল সিটাকুয়া কাউন্টিতে।
পার কেটি পেরি

পার কেটি পেরি ইংরেজি Purr by Katy Perry হল আমেরিকান সংগিত শিল্পী কেটি পেরি এবং জায়গান্টিক পারফিউমস প্রস্তুককৃত একটি সুগন্ধি। বিড়াল ও বিড়ালের বাচ্চার প্রতি ভালবাসা শিল্পী কেরিকে এই নতুন ধরনের সুগন্ধি ডিজাইন ও প্রস্তুত করতে উজ্জিবিত করে। যদিও সুগন্ধির বোতলটির পরবর্তি ডিজাইনগুলি বিশ্বের অন্যান্য সুগন্ধীর পাত্রের ডিজাইন থেকে অনুপ্রাণিত হয়ে তৈরী করা হয়েছে। পার কেটি পেরির সুগন্ধীগুলো বৈচিত্রময়, যার মধ্যে সিট্রাস বা কমলা জাতীয় ফলের সুগন্ধীও পাওয়া যায়। ২০১০ সালের নভেম্বর মাসে বেগুনি রং এর বিড়ালের আকৃতির বোতলে এটি প্রথমে বাজারজাত করা হয়। পার ১.৭ এবং ৩.৪ আউন্স বোতলে যথাক্রমে ৩৫ এবং ৪৫ মার্কিন ডলার দামে বিক্রি হয়।
শিল্পী কেটি পেরি অন্যান্য সেলিব্রেটি সুগন্ধী যেমন Beyoncé এবং Kim Kardashian এর মতো তার ব্যক্তিগত সম্পৃক্ততা যোগ করে সিগনেচার হিসাবে, পার নামের তার একান্ত নিজের এই সুগন্ধীটি বাজারে ছাড়েন। জায়গান্টিক পারফিউমকে সাথে নিয়ে কেটি পেরি তার নিজস্ব এই সুগন্ধী তৈরীতে সক্রিয়ভাবে অংশগ্রহণ করেন। একটি সাক্ষাতকারে তিনি এমনটি উল্লেখ করেন যেখানে তিনি বলেনে যে তিনি বিড়াল খুব পছন্দ করেন তাই এমন একটি পণ্য তৈরী করেছেন। কেটি (স্ব-বর্ণিত, ’যিনি গানের কথার মানুষ’) ”পার” শেব্দটি বেছে নিয়েছেন কারণ শব্দটি “পারফিউম”, “পারপেক্ট” এমনকি “পেরি” শব্দগুলিকে প্রতিনিধিত্ব করে। 
Firmenich ফ্যাগরান্সের সাথে কাজ করার সময় তিনি বলেন যে তিনি এমন একটি সুগন্ধী তৈরী করতে চান যার গন্ধ অন্য কোন পারফিউমকে মনে করিয়ে দেয় না। নর্ডস্ট্রম ন্যাশনাল বিউটি এন্ড ফ্যাগনান্সের পরিচালক চোরি বোটিজ বলেন, যখন পপ গায়িকা পার সুগন্ধীর উপর কাজ করছিলেন তখন তার লক্ষ্য ছিল প্রিয় সুগন্ধীর “বিশেষত্বগুলি খুজে বার করা”
সিট্রাস হচ্ছে পারের নতুন সুগন্ধী। এর সাথে আছে গ্রীন ব্যাম্বোর সাথে পিচ নেকটার ও আপেল সুগন্ধী। আরো আছে “ভ্যানিলা অর্কিড, সাদা অ্যাম্বার, কোমল ও মসৃণ চন্দন ও কস্তুরী দ্বারা সুশভিত জুঁই পুষ্প, গোলাপী ফ্রেসিয়ার এবং বুলগেরিয়ান গোলাপের চমৎকার তোড়া।” সূক্ষ ধাতুর কারুকার্য় খচিত বিড়াল আকৃতির বোতলটি বেগুনি রঙএর। এর চোখ দুটিতে সুদৃশ্য পাথর বসান। এর চোখ দুটিতে সুদৃশ্য পাথর বসান। বোতলের নঁকশাটি কেটি পেরির নিজ হাতে আঁকা। ডিজাইনটি তিনি তার ক্যাটওমেন স্টেজ কস্টিউম থেকে অনুপ্রাণিত হয়ে তৈরী করেছেন।
বোতলের নকশার থিম অনুসারে, কেটি পেরি বিড়ালসাদৃশ্য গোলাপী পোষাকে লস্যময়ী ভঙ্গিতে ছবির জন্য পোজ দিয়েছেন। বিজ্ঞাপনটির চিত্রায়ন চলাকালিন, টেলিভেশন শো Extra পর্দার আড়ালে তার একটি সাক্ষাৎকার তৈরী করে। প্রথম দিকে ন্যাশনাল রোল-আউট শুরু হবার আগের সপ্তাহে এটি শুধুমাত্র লন্ডনের Selfridges store এ পাওয়া যেত। মার্কিন যুক্তরাষ্ট্রে সুগন্ধীটি পাওয়া যেত শুধুমাত্র Nordstrom স্টোর্সে। ১.৭ আউন্স এর বড় বোতলটি ৩৫ থেকে ৪৫ মার্কিন ডলারে এবং ৩.৪ আউন্স বোতলটি ৬৫ ডলারে বিক্রি হয়েছিল। Nordstrom এর ওয়েবসাইটেও পার বিক্রি হয়।
টিন এজারদের মাসিক পত্রিকা Seventeen এ পারকে "cute" হিসাবে উল্লেখ করা হয়েছে। প্রখ্যাত মিডিয়া নেটওয়ার্ক Popsugar এর মিরিয়াম লেসি তাদের ওয়েব সাইটে পারের পক্ষে একটি পর্যালোচনা প্রকাশ করে এবং উল্লেখ করে যে, এটির ফলজ সৌরভ “একজন কল্পনাকারীর মতো, অনেক কম রাসায়নিক দ্রব্যে ঠাসা”। একটি সাক্ষাৎকারে লেসি পারকে একটি “আপসাইড ডাউন” বলে উল্লেখ করে বলেন, ”পার অন্যান্য সুগন্ধীর মতো না করে তারা তাদের সবচেয়ে চমৎকার নোটিশগুলো প্রথমে প্রকাশ করে সাধারণ গুণাবলিগুলো পরে তুলে ধরে।
ডাব্লিউডাব্লিউই নেটওয়ার্কের অনুষ্ঠানের তালিকা

"নিচে ডাব্লিউডাব্লিউই নেটওয়ার্কের আয়োজনের, ল'
১৯৮০ দশক থেকে প্রতি-দর্শনে-পরিশোধমূলক অনুষ্ঠান আয়োজন করে আসছে। ডাব্লিউডাব্লিউই এর "বড় চারটি" অনুষ্ঠান আছে (রয়্যাল রাম্বল, রেসলম্যানিয়া, সামারস্ল্যাম, এবং সার্ভাইবার সিরিজ) প্রতিষ্ঠার পর থেকে আয়োজন করে আসছে।
পেনসিলভেনিয়া রুট ২৮৪

পেন্সিল্‌ভেনিয়া রুট ২৮৪ (পিএ ২৮৪) যুক্তরাষ্ট্রের পেন্সিল্‌ভেনিয়ার লাইকোমিং কাউন্টির ৯.০৪৩ মাইল (১৪.৫৫৩ কি.মি.) লম্বা একটি রাজ্য মহাসড়ক। পশ্চিমপ্রান্ত ইংলিশ সেন্টারের পিএ ২৮৭ তে অবস্থিত এবং পূর্বপ্রাপ্ত ম্যাকনেট টাউনশিপের বাটনউড সেকশনের ইউএস ১৫ তে অবস্থিত। পিএ ২৮৪ কে পিএ ৮৪ এর একটি দ্রুতগামী রাস্তা হিসেবে তৈরী করা হয়, ১৯২৮ সালের পেন্সিল্‌ভেনিয়া মহাসড়ক ব্যবস্থা পুনরায় নামকরণের সময়। ১৯৩২ সালে রাস্তাটিকে বাঁধানো হয় এবং রাস্তাটি এখনও অবিকৃত অবস্থায় রয়েছে, যদিও রুট ৮৪ কে পিএ ২৮৭ হিসেবে পুনরায় নকশা করা হয়। ১৯৬১ সালে, ইন্টারস্টেট ৮৪ এর সাথে প্রতিলিপি হওয়া থেকে রক্ষার জন্য।
উত্তরের গ্রাম ইংলিশ সেন্টারের পিএ ২৮৭ থেকে পিএ ২৮৪ এর আরম্ভ। রাস্তাটি লাইকোমিং গ্রাম হয়ে পাইন ক্রিক এর পাশ দিয়ে চলতে থাকে। এরপর পাইন টাউনশিপ হয়ে, নতুন নামকরণকৃত ব্লাকষ্টোন ক্রিকে পৌছায়। দুই-লেনের রাস্তাটি ঘন বনজঙ্গল ভেদ কওে ব্লকস্টোন ক্রিক পাড়ি দিয়ে বাটনউড গ্রামে প্রবেশ করে। বাটনউড এ রাস্তাটি ইউএস ১৫ এর সাথে বিনিময় ঘটায়, প্রথম অংশে রাস্তাটি ঢালু হয়ে যায় ইউ এস ১৫ এর দক্ষিণে। পরবর্তীতে পিএ ২৮৫ উত্তরে বাঁক নিয়ে ইউএস ১৫ এর উত্তরপ্রান্তে গিয়ে শেষ হয়।
১৮৭৩ সালের ম্যাপ বর্তমান পিএ ২৮৪ এর স্থান একটি রাস্তার অস্তিত্ব দেখা যায়। পিত্র ২৮৪ কে পিএ ৮৪ এর একটি দ্রুতগামী রাস্তা হিসেবে ডিজাইন করা হয়, ১৯২৮ সালের পেন্সিল্‌ভেনিয়া মহাসড়ক ব্যবস্থা পুনরায় নামকরণের সময়, যা কিনা ডিজাইন করা হয়েছিল পিট টাউনশিপ থেকে নিউ ইউর্ক স্টেট লাইন পর্যন্ত। পেন্সিল্‌ভেনিয়া মহাসড়ক ডিপার্টমেন্ট ১৯৩২ সালে পুরো সড়কটিকে বাঁধাই করেছিল। পাশাপাশি ফ্লোক রান এবং ব্লাকস ক্রিকের মধ্যবর্তী ব্রীজসহ। রাস্তাটি এখনও অবিকৃত অবস্থায় রয়েছে। যদিও রুট ৮৪ কে পিএ ২৮৭ হিসেবে পুনরায় নকশা করা হয় ১৯৬১ সালে, ইন্টার স্টেট ৮৪ এর সাথে প্রতিলিপি হওয়ার থেকে রক্ষার জন্য। ১৯৭৫ সালে পিএ ২৮৪ কে ইউএস রুট ১৫ এর সাথে সংস্কার করার জন্য সমন্বয় করা হয়েছিল।
পুরো রাস্তাটিই লাইকোমিং কাউন্টিতে অবস্থিত।
চেস্টার স্টেশন (টরোন্টো)

চেসটার কানাডার টরোন্টোতে অবস্থিত ব্লুর-ড্যানফোর্ট লাইনের একটি সাবওয়ে স্টেশন বা পাতাল রেল স্টেশন। এটি চেস্টার এ্যাভিনেউতে অবস্থিত, যা ড্যানফোর্ট এ্যাভিনিউয়ের ঠিক উত্তরে। এটি এই পাতাল রেল লাইনের মূল স্টেশন হিসাবে ১৯৬৬ সালে চালূ হয়। টরোন্টো পার্কি অথোরিটি পরিচালনায় চেস্টার এ্যাভিনিউয়ের বিপরীতে স্টেশনের প্রবেদ্বারে একটি পাবলিক পার্কি লট রয়েছে।
চেস্টার স্টেশন ব্লুর-ড্যানফোর্ট লাইনের প্রথম পর্বের অন্যান্য স্টেশনের সাথে ১৯৬৬ সালের ২৫ ফেব্রুয়ারি চালু হয়েছিল, যা কেলি ও উডবিন স্টেশনে মধ্যবর্তী স্থানে পরিচালিত হয়।
ড্যানফোর্ট লাইনের স্টেশনের ডিজাইন স্টাইল অনুসারে, চেস্টার স্টেশন টরোন্টো পাতাল অক্ষরে স্টেশনের নাম দিয়ে একটি দুই রঙের থিম ব্যবহার করে। স্টাইলের সাথে তালমিলিয়ে, চেস্টারের রঙ পশ্চিমের অর্ধেক সাবওয়ে লাইনের অপজিট স্টেশনসমূহের সাথে মিলে যায়: ট্রিমস টালিসমূহ নীল এবং ল্যান্সডাউন স্টেশন সম্পুরক হয়, যখন হালকা সবুজ প্রধান টালির সম্পুরক ডাফরিন স্টেশনের জন্য মুল টালির রঙ।
চেস্টার স্টেশনের একটি মাত্র প্রবেশদ্বার রয়েছে যা ড্যানফোর্ট এ্যাভিনিউয়ের ঠিক উত্তরে চেস্টার এ্যাভিনিউয়ে অবস্থিত। গ্রীকটাউন, উইথ্রো পার্ক, রিভারডেল এবং ব্রডভিউ উত্তরসহ পাশ্ববর্তী কমিউনিটি সমুহ এ স্টেশনের পরিসেবা গ্রহণ করে। এইসকল কমিউনিটিকে সেবা প্রদান ছাড়াও চেস্টার স্টেশন ব্যবহৃত হয়ে থাকে, স্থানীয়পর্যায়ের রাস্তায় পালিত উৎসবসমূহ পালনের স্থান হিসাবে। যেমন: টেস্ট অব দ্যঅ ড্যানফোর্ট।
যদিও স্টেশনের দ্বিতীয় এক্সিটের প্রয়োজনকে অধিক গুরুত্বসহকারে দেখা হয়, চেস্টার ব্লুর-ড্যানফোর্ট লাইনের পূর্ব প্রান্তের একমাত্র বাকি স্টেশন, যেখানে নকশা ও আলোচনা অনুসারে এখনও কাজ শেষ করেনি।
স্টেশনের গেটওয়ে পত্রিকার দোকান কিয়স্ক ছয় বছর ধরে খালি ছিল, যা ২০১৫ সালের ৮ মে পুনরায় চালূ করা হয়। এটি চালূ করেছিল স্থানীয় শিল্পীদের একটি গ্রুপ “দি আর্টিস্ট নিউসস্টান্ড” হিসাবে এবং এর নেতৃত্বে ছিলেন জেস ডবকিন। সাধারণ ব্যবহৃত জিনিপত্রসহ সংবাদপত্র, ম্যাগাজিন, পানীয়সহ আর্টিস্ট নিউসস্টান্ড-এ ছিল শিল্পীদের জন্য একটি আলাদা গ্যালারি। এর কর্মীরা সবাই শিল্পী, যারা তাদের অর্থায়নের উপায় হিসাবে এটি করছে। এ ক্যাম্পেইন থেকে তারা $৪,৯৩১ আয় করেন। দি আটিস্ট নিউসস্টা্ন্ড এক বছরের জন্য এখানে কাজ করবে।
চেস্টার স্টেশনটি ব্লুর-ড্যানফোর্ট লাইনে পরিসেবা প্রদান করে, যা কেনেডি এবং কিপলিং স্টেশনের মধ্যবর্তী স্থানের পরিচালিত হয়। স্টেশনটি পরিকল্পিতভাবে সাইট প্লাটফর্মসহ ডিজাইন করা হয়েছিল, যাতে এটি তার পাশ্ববর্তী এলাকাসমূহকে পরিসেবা দিতে পারে। এটি এ সিস্টেমের একমাত্র স্টেশন, যাতে নিয়মিত বাস বা স্ট্রিটকার রুটের সংযোগ নেই। এটি টরোন্টোর অত্যন্ত কম ব্যবহৃত স্টেশনগুলির একটি। ৩০০ ব্লুর-ড্যানফোর্ট নাইট এবং ৩০৩ ডন মাইলস নাইট ড্যানফোর্ট থেকে ১:৩০-৫:৩০ মিনিট পর্যন্ত চলাচল করে, যা পরে রাত্রিকালীন রক্ষণাবেক্ষণের জন্য বন্ধ করা হয়।
নিউ ইয়র্ক স্টেট রুট ৩৭৫

নিউইয়র্ক স্টেট ৩৭৫ (এনওয়াই ৩৭৫) যুক্তরাষ্ট্রের নিউ ইয়র্কে অবস্থিত, উস্টার কাউন্টির ক্যাটস্কিল পার্ক এলাকা একটি ছোট মহাসড়ক। মাত্র ২.৯২ মাইল দৈর্ঘ্যের রাস্তাটিকে স্থানীয়ভাবে ওয়েষ্ট হার্লি রোড নামে ডাকা হয়। কিংস্টন এবং উডস্টক এর সংযোগকারী প্রধান সড়ক এটি। রাস্তাটি উত্তর- দক্ষিণের ওয়েস্ট হার্লিতে অবস্থিত এনওয়াই ২৮ থেকে শুরু হয়ে, এনওয়াই ২১২ তে গিয়ে শেষ হয়। ১৯০৮ সালে তৈরী লেজিসলেটিভ রুট ৫ এর নাম পরিবর্তন করে, ১৯৩০ সালের নিউ ইয়র্ক সড়কব্যবস্থা পুনরায় নামকরণের সময় এনওয়াই ৩৭৫ করা হয়, যা আজ অবধি বিদ্যমান রয়েছে।
রাস্তাটি ওয়েস্ট হার্লিতে অবস্থিত এনওয়াই ২৮ থেকে শুরু হয়। তারপর এনওয়াই ৩৭৫ স্থানীয় কিছু জনবহুল এলাকা, বাড়িঘর, ব্যবসা প্রতিষ্ঠান অতিক্রম করে অগ্রসর হয়। স্থানীয় একটি খেলার মাঠকে অতিক্রম করে পিন স্ট্রিট রাস্তার পার্শ্বে। এরপর রাস্তাটি ওয়েষ্ট হার্লি থেকে ক্যাটস্কিল পার্কএর গ্রামাঞ্চলে প্রবেশ করে। একটুপরে রাস্তাটি মোড় নিয়ে কাউন্টি রুট ৪৩ এর পূর্বপ্রান্তের সাথে মিলিত হয়। হ্যামলেট অব জানায় প্রবেশ করার পূর্বে রাস্তাটি উত্তরের উডস্টক গলফ ক্লাব অতিক্রম করে। অবশেষে রাস্তাটি উডস্টকের এনওয়াই ২১২ তে গিয়ে শেষ হয়। এনওয়াই ৩৭৫ এ অবস্থিত এনওয়াই ২৮।
উত্তর- দক্ষিণ বরাবর ওয়েস্ট হার্লি থেকে উডস্টক পর্যন্ত একটি সংযোগ সড়ক হিসেবে লেজিসলেটিভ রুট ৫, ১৯০৮ সালে রাস্তাটি তৈরী করা হয়। রুট ৪৫ পূর্ব থেকে পশ্চিমে অগ্রসর হয়। বর্তমান এনওয়াই ২৮ থেকে এবং পশ্চিম থেকে উডস্টক পর্যন্ত বিস্তৃত রুট ৫ কে ১৯৩০ সালের নিউইয়র্ক সড়ক ব্যবস্থা পুনরায় নামকরণের সময় এনওয়াই ৩৭৫ করা হয়, যা আজ অবধি বিদ্যমান রয়েছে।
পুরো রাস্তাটিই উস্টার কাউন্টিতে অবস্থিত।
নিউ ইয়র্ক স্টেট রুট ৩৬৮

নিউ ইয়র্ক স্টেট রুট ৩৬৮ (এনওয়াই ৩৬৮) যুক্তরাষ্ট্রের নিউ ইয়র্কে অবস্থিত অনন্ডাগা কাউন্টির একটি রাজ্য মহাসড়ক ছিল। এটা ছিল কাউন্টির সবচেয়ে ছোট মাত্র ১.৫৯ মাইলের একটি মহাসড়ক যা কিনা এলব্রিজ শহরের এনওয়াই ৩২১ এবং এনওয়াই ৫ এর মধ্যে অবস্থিত। এনওয়াই ৩৬৮ ছিল এলব্রিজ এর একটি মধ্যবর্তী সড়ক। ১৯৩০ সালে রাস্তাটির নামকরণ করা হলেও ১৯৪০ সাল নাগাদ নিউ ইয়র্ক এবং অনন্ডাগা কাউন্টির রাস্তাগুলো মেরামতের সময় এর নামকরণ রদ করা হয়।
এনওয়াই ৩৬৮ এলব্রিজ শহরের কার্পেনটার ব্রুক ফিস হ্যাচারি সংলগ্ন এনওয়াই ৩২১ থেকে শুরু হয়। রাস্তাটি উত্তরে অগ্রসর হয় হাফওয়ে রোড হিসাবে। হাফওয়েতে রাস্তাটি অনন্ডাগা কাউন্টির অনেক কৃষি জমি এবং বাড়িঘর অতিক্রম করে যায়। এখানে এনওয়াই ৩৬৮ কিছু বাড়ির জন্য সড়ক হিসেবে কাজ করে। তারপর রাস্তাটি তৎকালীন কনরেইল রেলরোড অতিক্রম করে। হাফওয়ে শেষ করে রাস্তাটি উত্তর-পশ্চিামাঞ্চলীয় ভিলেজ অব এলব্রিজে প্রবেশ করে। পাশাপাশি একটি জলাভূমি পাশ কাটিয়ে যায়। এনওয়াই ৩৬৮, এনওয়াই ৫ এ শেষ হবার পূর্বে, উত্তরাঞ্চলীয় লিঙ্ক রোড এবং ক্যাম্পবেল রোডকেও অতিক্রম করে।
১৯৩০ সালে এনওয়াই ৩২১ এবং এনওয়াই ৫ এর মধ্যবর্তী সড়ক হিসেবে রাস্তাটির নামকরণ করা হয়েছিল। যা কিনা এলব্রিজ শহরের হাফওয়ে গ্রামে অবস্থিত। ১৯৮০ সাল পর্যন্ত এর নাম অবিকৃত অবস্থায় ছিল, অবশেষে নিউ ইয়র্ক এবং অনন্ডাগা কাউন্টির রাস্তাগুলো মেরামতের সময় নামকরণ রদ করা হয়। বিনিময়ে অনন্ডাগা কাউন্টি এনওয়াই ৩১ বি এর মালিকানা এবং রক্ষণাবেক্ষনের ক্ষমতা লাভ করে। তখন এনওয়াই ৩৬৮ কে কাউন্টি রুট ১০৭ (সি আর ১০৭) নামে পাল্টে ফেলা হয়। পুরো রাস্তাটি ছিল অনন্ডাগা কাউন্টির এলব্রিজ শহরে।
পুরো রাস্তাটি ছিল অনন্ডাগা কাউন্টিতে।
হ্যাচারি

হ্যাচারি () বলতে এমন এক ধরনের জলাশয়কে বোঝায় যেখানে মাছের পোনা উৎপাদন করা হয়। হ্যাচারি হলো এক ধরনের মৎস্য খামার যেখানে প্রজনন মাছ রাখার পুকুর থাকে এবং সেখান থেকে প্রজনন মাছ গুলোকে ডিম ছাড়া, ডিম ফুটানো, শুক ও শুকোত্তর পোনা লালনের ব্যবস্থা থাকে।
প্রাকৃতিক উপায়ে নদ-নদী থেকে সংগৃহীত পোনাতে অনেক জীব প্রজাতির লার্ভা বা পোনা মিশ্রিত থাকে। এছাড়া প্রাকৃতিক পোনার উৎস সমূহ দিন দিন কমে যাচ্ছে মনুষ্য সৃষ্ট বিপর্যয় এর কারণে। তাই মৎস্য চাষ করতে হলে চাষযোগ্য মাছের পোনা উৎপাদন অপরিহার্য। আর পোনা উৎপাদনের জন্য প্রয়োজন হ্যাচারি।
হ্যাচারি তৈরির প্রথম শর্তই হলো স্থান নির্বাচন। যে সব স্থানের মাটিতে প্রয়োজনীয় পুষ্টি উপাদান রয়েছে, পুকুরে সারা বছর পানি থাকে, পানি সরবরাহ বা নিষ্কাশনের ব্যবস্থা রয়েছে, পানির গুনাগুন মৎস্য চাষের উপযোগী ও যাতায়াতের ভালো ব্যবস্থা থাকে, সেখানে হ্যাচারি স্থাপন করা যায়। এ ছাড়া হ্যাচারিতে উৎপাদিত পোনার জন্য আশে পাশে চাহিদা থাকতে হবে। হ্যাচারি নির্মাণ করার জন্য প্রয়োজনী উপকরণাদি ও মাছের খাদ্য সরবরাহ সুনিশ্চিত এবং পরিবেশ দুষণমুক্ত হলেই কেবল হ্যাচারি নির্মাণ করা যেতে পারে।
হ্যাচারি বিভিন্ন মডেলের হয়। তার মধ্যে কয়েকটি উল্লেখযোগ্য হ্যাচারি হলো:
আধুনিক হ্যাচারিতে কার্প জাতীয় ও অন্যতম মাছের কৃত্রিম প্রজনন করা হয় ফলে মূল হ্যাচারিতে কৃত্রিম প্রজননের সবরকম সুবিধাদি থাকা প্রয়োজন। আধুনিক মূল হ্যাচারির অংশগুলো হলো:
তন্ময় মিশ্র

তন্ময় মিশ্র (; জন্ম ২২ ডিসেম্বর ১৯৮৬) একজন প্রাক্তন কেনীয় ক্রিকেটার। তিনি হলেন একজন ডানহাতি আক্রমণাত্মক মিডল অর্ডার ব্যাটসম্যান এবং বুলাওয়ে জিম্বাবুয়ের বিপক্ষে ২০০৬ সালে কেনিয়ার পক্ষে তার একদিনের আন্তর্জাতিক অভিষেক হয়।
রোমান রেইন্স

লিটি জোসেফ “জো” আনোয়া’ই (জন্ম: মে ২৫, ১৯৮৫) হলেন একজন আমেরিকান পেশাদার কুস্তিগির, প্রাক্তন পেশাদার কানাডীয় ফুটবল খেলোয়াড়, অভিনেতা এবং আনোয়া'ই পরিবারের সদস্য। বর্তমানে তিনি ডব্লিউডব্লিউই-এর সাথে চুক্তিবদ্ধ। সেখানে তিনি তাঁর রিং নাম রোমান রেইন্স ("ট্রাইবাল চিফ" নামেও পরিচিত) হিসেবে প্রতিদ্বন্দ্বিতা করে থাকেন। রেইন্স দু’বারের এবং বর্তমান "ডব্লিউডব্লিউই ইউনিভার্সাল চ‍্যাম্পিয়ন", তিনবার "ডাব্লিউডাব্লিউই চ্যাম্পিয়ন," একবার "ডব্লিউডব্লিউই ইউনাইটেড স্টেট চ্যাম্পিয়ন," একবার ডব্লিউডব্লিউই "ট্যাগ টিম চ্যাম্পিয়ন" (সেথ রলিন্স-এর সঙ্গে), একবারের "ডব্লিউডব্লিউই ইন্টারকন্টিনেন্টাল চ্যাম্পিয়ন" এবং একজন গ্র্যান্ড স্ল্যাম চ্যাম্পিয়ন।
তিনি জর্জিয়া টেকের হয়ে কলেজিয়েট ফুটবল খেলতেন।তিনি এখনও পর্যন্ত সবচেয়ে বেশি সময় ধরে "ডব্লিউডব্লিউই ইউনিভার্সাল চ্যাম্পিয়ন" রয়েছেন।
আনোয়া’ই ২০১০ সালে ডব্লিউডব্লিউই-এর সঙ্গে চুক্তিবদ্ধ হন। তাঁকে ডব্লিউডব্লিউই-এর শাখা ফ্লোরিডা চ্যাম্পিয়নশিপ রেসলিং-এ পাঠানো হয়। ২০১২ সালের নভেম্বরে দ্য শিল্ড হিসেবে সেথ রলিন্স আর ডীন আমব্রোসের সাথে তার অভিষেক হয়। জুন, ২০১৪ সালে "দ্য শিল্ড"-এর ভাঙন হলে, রেইন্স একা খেলা শুরু করেন। তারপর ২০১৭ সালের শেষে দ্য শিল্ডের তিন জন মেম্বার আবার একত্ববদ্ধ হয়। রোমান ২০১৫ রয়্যাল রাম্বল বিজয়ী, সাতবারের ডাব্লিউডাব্লিউই রেসলমেনিয়া মেইন ইভেন্টটর এবং বিজয়ী। বর্তমানে তিনি ডব্লিউডব্লিউই-তে "স্ম্যাকডাউন" ব্র্যান্ডের হয়ে খেলেন।
সম্প্রতি রোমান লিউকেমিয়া রোগে আক্রান্ত হয়েছিলেন। ২৩শে অক্টোবর, ২০১৮-তে রোমান তাঁর লিউকেমিয়া রোগ সম্বন্ধে মানডে নাইট র শো-তে জানান। তিনি বলেন সুস্থ হয়ে তিনি খুব শীঘ্রই পুনরায় রেসলিং জগতে প্রত্যাবর্তন করবেন। ২৫শে ফেব্রুয়ারি, ২০১৯ তারিখে রোমান দীর্ঘ চার মাস পর ডব্লিউডব্লিউই-র "মনডে নাইট র" শো-তে ফিরে আসার মাধ্যমে তার রেসলিং ক্যারিয়ার পুনরায় শুরু করেন। রেসলিং-এর পাশাপাশি রোমান "ফাস্ট অ্যান্ড ফিউরিয়াস প্রেজেন্টস: হবস অ্যান্ড শ" চলচ্চিত্রে অভিনয় করেছেন। ডব্লিউডব্লিউই-তে তাঁর মুভগুলি হল: "স্পিয়ার, সুপারম্যান পাঞ্চ, সামোয়ান ড্রপ, বিগ বুট, গিলিটিন চোক" ইত্যাদি।
মনোজ প্রভাকর

মনোজ প্রভাকর (; জন্ম: ১৫ এপ্রিল, ১৯৬৩) ভারতের সাবেক আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম পেস বোলিং করতেন। পাশাপাশি নিচের সারিতে ডানহাতে ব্যাটিং করলেও ১৯৯৬ সালে অবসর গ্রহণের পূর্ব পর্যন্ত মাঝে-মধ্যেই ব্যাটিং উদ্বোধনে নামতেন।
সমগ্র খেলোয়াড়ী জীবনে ৯৬ টেস্ট উইকেট ও ১৫৭টি ওডিআই উইকেটসহ দিল্লির পক্ষে ৩৮৫টি প্রথম-শ্রেণীর উইকেট পান।
প্রভাকর নিয়মিতভাবে একই খেলায় ব্যাটিং ও বোলিং উদ্বোধন করতেন যা খুব কমসংখ্যক খেলোয়াড়দেরকে আন্তর্জাতিক অঙ্গনে দেখা যায়। তন্মধ্যে, ৪৫বার ওডিআইয়ে এবং ২০বার টেস্টে করেছেন যা যে-কোন খেলোয়াড়ের তুলনায় বেশি।
৩২ বছর বয়সে ১৯৯৬ সালের ক্রিকেট বিশ্বকাপে নতুন দিল্লিতে অনুষ্ঠিত খেলায় শ্রীলঙ্কার বিপক্ষে সর্বশেষ অংশ নিয়েছেন। ঐ খেলায় সনাথ জয়াসুরিয়া’র ব্যাটিং তাণ্ডবে তার বল ব্যাপকভাবে নাস্তানুবাদ হতে হয়। ফলশ্রুতিতে শেষ দুই ওভার তাকে অফ-স্পিন বোলিং করতে হয়েছিল। উত্তেজিত দর্শক কর্তৃক মাঠে তাকে ধিক্কার জানাতে থাকে।
বিশ্বকাপের পর ইংল্যান্ড সফরের জন্য তাকে ভারত দলের সদস্য মনোনীত করা হয়নি। জনগণের কাছ থেকে সমালোচনার পর তৎকালীন অধিনায়ক মোহাম্মদ আজহারউদ্দীন ও ভারতীয় ক্রিকেট নিয়ন্ত্রণ বোর্ড কর্তৃক সমালোচিত হন। আজহারউদ্দীনকে পাতানো খেলায় সম্পৃক্ততার জন্য দোষী করা হয়। ১৯৯৯ সালে তেহেলকায় পাতানো খেলায় অংশগ্রহণের অভিযোগ আসলে তিনি দোষ স্বীকার করেন ও বিসিসিআই তাকে ক্রিকেটে অংশগ্রহণ থেকে নিষেধাজ্ঞা প্রদান করে।
ক্রিকেট থেকে চলে আসার পর কংগ্রেস পার্টিতে যোগ দেন ও ২০০৪ সালের ভারতীয় সংসদ নির্বাচনে দিল্লি আসনে পরাজিত হন। এরপর জাতীয় ক্রিকেটে বোলিং কোচ হিসেবে প্রত্যাবর্তন করেন। রাজস্থান ক্রিকেট দলের প্রধান কোচের দায়িত্বে ছিলেন। পরবর্তীতে দিল্লি ক্রিকেট দলের প্রধান কোচ মনোনীত হন। কিন্তু, দলীয় ব্যবস্থাপনায় নিয়ন্ত্রণহীনতার বিষয়ে খেলোয়াড় ও নির্বাচকমণ্ডলীর বিরুদ্ধে জনসমক্ষে অভিযোগ করলে ২০১১ সালে কোচিংয়ের দায়িত্ব থেকে তাকে অব্যহতি দেয়া হয়।
ব্যক্তিগত জীবনে বিবাহিত তিনি। জান তেরে নাম ও কমল হাসানের কালাইগনান চলচ্চিত্রের অভিনেত্রী ফারহীনের সাথে বৈবাহিক সম্পর্ক স্থাপন করেন। বর্তমানে তারা দিল্লিতে বসবাস করছেন। তাদের সংসারে রাহিল ও মানাভাংশ নামের দুই সন্তান রয়েছে। প্রভাকরের বাবা ও প্রথমা স্ত্রী সন্ধ্যা’র সন্তান ২৫ বছর বয়সী রোহন তার স্ত্রীসহ একত্রে রয়েছেন।
কোটচাঁদপুর সরকারি মডেল পাইলট মাধ্যমিক বিদ্যালয়

কোটচাঁদপু্র সরকারি মডেল পাইলট মাধ্যমিক বিদ্যালয় ঝিনাইদহ জেলার কোটচাঁদপুর উপজেলার একটি সরকারি মাধ্যমিক বিদ্যালয়। বিদ্যালয়টি "ইন্টারন্যাশনাল স্কুল অ্যাওয়ার্ড-২০২২" পেয়েছে।
কোটচাঁদপু্র সরকারি মডেল পাইলট মাধ্যমিক বিদ্যালয় ১৮৯৯ খ্রিষ্টাব্দে প্রতিষ্ঠিত হয়। এর পূর্ব নাম ছিল "কোটচাঁদপুর উচচ ইংরেজি বিদ্যালয়"। বিদ্যালয়টি ১১ই এপ্রিল ১৯০১ সালে কলকাতা বিশ্ববিদ্যালয় কর্তৃক স্বীকৃতি পায়। প্রথমে বিদ্যালয়টি অন্যত্র ছিল। ভারতবিভক্তির ঠিক আগমুহূর্তে স্কটল্যান্ড নিবাসী "হ্যারল্ড ক্লাইভ ম্যাকলিঊড" কোটচাঁদপুর উপজেলায় অবস্থিত তার ১১.৩৩ একর জমির উপর নির্মিত বাড়িটি ঐ উপজেলার সলেমানপুর নিবাসী "ঊষা রানীর"' কাছে বিক্রয় করে চলে যান। ১৯৬৫ সালে "ঊষা রানী"-এর বাড়িটি "মোহাম্মদ আশরাফ আলী" বিনিময় সূত্রে পান। পরে "মোহাম্মদ আশরাফ আলী" উক্ত ১১.৩৩ একর জমি সহ বাড়িটি কোটচাঁদপুর সরকারি মডেল পাইলট মাধ্যমিক বিদ্যালয়ের জন্য দান করেন। তখন থেকে বিদ্যালয়টি বর্তমান স্থানেই আছে। বিদ্যালয়টি ২০১৮ সালে সরকারিকরণ করা হয়।
কোটচাঁদপুর উপজেলা পরিষদ থেকে মাত্র ০১ কিলোমিটার দূরে শহরের প্রাণকেন্দ্রে অবস্থিত।
নিউ ইয়র্ক স্টেট রুট ৩৯৮

নিউ ইয়র্ক স্টেট রুট ৩৯৮ (এনওয়াই ৩৯৮) ছিল যুক্তরাষ্টের নিউ ইয়র্কে অবস্থিত, কলম্বিয়া কাউন্টির স্টাইভেসেন্ট শহরের পূর্ব-পশ্চিম বরাবর চলে যাওয়া একটি রাজ্য মহাসড়ক। হ্যামলেট অব স্টাইভেসেন্ট এর এনওয়াই ৯ জে এবং কিন্ডারহুক গ্রামের হ্যামলেট অব সানিসাইডের ইউএস রুট ৯ এর সংযোগ সড়ক হিসেবে রাস্তাটি ব্যবহৃত হতো। এনওয়াই ৩৯৮, ১৯৩০ সালের পূর্বে নামকরণ করা হয় এবং ১৯৮০ সাল পর্যন্ত অবিকৃত অবস্থায় থাকে। কিন্তু যখন রাস্তাটির মালিকানা এবং রক্ষণাবেক্ষণের দায়িত্ব কলম্বিয়া কাউন্টির হাতে পড়ে, তখন এর নাম পরিবর্তন করে কাউন্টি রুট ২৬ এ করা হয়।
স্টাইভেসেন্ট শহরতলীতে এনওয়াই ৯ জে এর অংশ হিসেবে এনওয়াই ৩৯৮ এর যাত্রা শুরু হয়। কিছু পার্ক এবং স্থানীয় রাস্তা অতিক্রম করে, রাস্তাটি পূর্বদিকে অগ্রসর হয় । উপরে ওঠার সময় এনওয়াই ৩৯৮, ফায়ারউড বার্ণ অতিক্রম করে। তারপর এটি দক্ষিণে মোড় নিয়ে আরো কিছু ছোট পার্ক অতিক্রম করে। এরপর রাস্তাটি আরও গ্রাম অতিক্রম করে, পাহাড়ের উপরে ওঠে এবং আরো কিছু রাস্তা অতিক্রম করে। 
এভাবেই অগ্রসর হবার পথে আরো কিছু পাহাড়ী রাস্তা পড়ে। পাহাড় গুলোকে পেছনে ফেলে রাস্তাটি আবারো গ্রামাঞ্চলে প্রবেশ করে। হ্যামলেট অব সানিসাইডে প্রবেশ করার আগে আরো কিছু টিলা অতিক্রম করে। অবশেষে রাস্তাটি ইউএস রুট ৯ এ গিয়ে শেষ হয়।
হ্যামলেট অব স্টাইভেসেন্ট এবংহ্যামলেট অব সানিসাইডের সংযোগ সড়ক হিসেবে রাস্তাটি ১৯৩২ সালে তৈরী করা হয়। ১৯৮০ সাল পর্যন্ত এর নাম অবিকৃত অবস্থায় থাকে। কিন্তু এপ্রিল ১, ১৯৮০ তে যখন রাস্তাটির মালিকানা এবং রক্ষণাবেক্ষনের দায়িত্ব কলম্বিয়া কাউন্টির হাতে পড়ে, তখন এর নাম পরিবর্তন করে কাউন্টি রুট ২৬ এ করা হয়।
মাঙ্কি সেলফি

মাঙ্কি সেলফি হল ধারাবাহিক চিত্রের সমষ্টি যা প্রকৃতি আলোকচিত্রী ডেভিড স্লেটারের মালিকানাধীন সরঞ্জাম ব্যবহার করে একটি মহিলা সেলবেস ঝুঁটিওয়ালা ম্যাকাও কর্তৃক গৃহীত হয়েছিল।
অ-মানব প্রাণী কর্তৃক সৃষ্ট শিল্পকর্মের কপিরাইট অনুষ্ঠিত হতে পারে কিনা তা নিয়ে উইকিমিডিয়া কমন্সে ছবিটি পোস্টিংয়ের পর ২০১৪ সালের মাঝামাঝি সময়ে এটি বিবাদের কেন্দ্র হয়ে উঠেছিল। ছবির কপিরাইট বিষয়ে স্লেটারের দাবি বেশ কয়েকজন পণ্ডিত ও কয়েকটি সংগঠন কর্তৃক বিতর্কিত হয়েছিল, এর উপর ভিত্তি করে যে কপিরাইট মূলত এর স্রষ্টা কর্তৃক অনুষ্ঠিত হয়, এবং একটি অ-মানব স্রষ্টার ক্ষেত্রে (কোন আইনগত ব্যক্তি না থাকায়) কপিরাইট দাবী করা সম্ভব নয়। ডিসেম্বর ২০১৪ সালে, মার্কিন যুক্তরাষ্ট্র কপিরাইট অফিস অ-মানব কর্তৃক নির্মিত কাজ ইউএস কপিরাইটের বিষয় নয় বলে বিবৃতি দেয়।
স্লেটার নিজেকে এই আলোকচিত্রের কপিরাইট সত্তাধিকারী বলে দাবি করতে থাকে। কিন্তু তিনি এটা উল্লেখ করেন নি যে সেলবেস ঝুঁটিতওয়ালা ম্যাকাও আলোকচিত্রটির মূল কপিরাইট সত্তাধিকারী।
'মাঙ্কি সেলফি' লন্ডনের বারবিকান সেন্টারে অনুষ্ঠিত দশম উইকিম্যানিয়া সম্মেলনের থিম হয়ে ওঠে। সম্মেলনে অংশগ্রহণকারীরা ম্যাকাওয়ের আলোকচিত্র মুদ্রিত কপি সঙ্গে নিয়ে সেলফি তুলেছিলেন। এই সেলফি গ্রহীতারা ছিলেন উইকিমিডিয়া ফাউন্ডেশন এবং উইকিমিডিয়া যুক্তরাজ্যের কর্মী এবং জিমি ওয়েলস নেওএতে অযশ নিয়েছিলেন।
এই সকল সেলফি এবং প্রাক-মুদ্রিত বানরের পোষ্টারের প্রতিক্রিয়া ছিল মিশ্র। কিছু মন্তব্য ছিল অত্যন্ত প্রতিকূল।
সেপ্টেম্বর ২২, ২০১৫ সালে, পিপল ফর দি ইথিকাল ট্রিটমেন্ট অফ অ্যানিম্যালস (পিটা), বানরটি এই আলোকচিত্রের মূল কপিরাইট সত্তাধিকারী দাবি করে মার্কিন যুক্তরাষ্ট্রে একটি মামলা দায়ের করে।
কুক দ্বীপপুঞ্জ

কুক দ্বীপপুঞ্জ (; Cook Islands Māori: "Kūki 'Āirani") দক্ষিণ প্রশান্ত মহাসাগরে অবস্থিত নিউজিল্যান্ডের সাথে স্বাধীনভাবে সংযুক্ত একটি দ্বীপরাষ্ট্র। ১৫টি দ্বীপের সমন্বয়ে গঠিত দেশটির মোট আয়তন । যদিও কুক দ্বীপপুঞ্জের স্বতন্ত্র অর্থনৈতিক অঞ্চল অংশ জুড়ে রবস্থিত।
The Cook Islands' main population centres are on the island of Rarotonga (10,572 in 2011), where there is an international airport. There is a larger population of Cook Islanders in New Zealand, particularly the North Island. In the 2006 census, 58,008 self-identified as being of ethnic Cook Islands Māori descent. -->
২০১০-১১ অর্থবছরে প্রায় লক্ষাধিক পর্যটক দেশটিতে ভ্রমণ করেন, যা দেশটির প্রধান শিল্প, এবং অর্থনীতির প্রধান চাবিকা। যার পরেই রয়েছে মুক্তা, সামুদ্রিক এবং ফলের রপ্তানি।
কুক দ্বীপপুঞ্জ দক্ষিণ প্রশান্ত মহাসাগরে নিউজিল্যান্ডের উত্তর পূর্বে, ফ্রেঞ্চ পলিনেসিয়া এবং আমেরিকান সামাও এর মাঝে অবস্থিত। ১৫ টি প্রধান দ্বীপ নিয়ে এটি গঠিত, যাদেরকে দু'ভাগে ভাগ করা হয়েছে: দক্ষিণীয় কুক দ্বীপসমূহ এবং উত্তরের কুক দ্বীপসমূহ। 
৬ষ্ঠ শতকে কুক দ্বীপ্পুঞ্জের উত্তরপূর্বাংশে প্রথম বসতি স্থাপন করে পলিনেসিয়ানরা, যারা তাহিতি থেকে এসেছিল।। দ্বীপটি দীর্ঘ।
স্প্যানিশ জাহাজ ষোড়শ শতকে দ্বীপটিতে আসা শুরু করে; প্রথম লিখিত বিবরণ পাওয়া যায় যখন স্প্যানিশ নাবিক আলভারো দে মেনডানা দে নেইরা ১৫৯৫ সালে পুকাপুকা আসেন। তিনি দ্বীপটির নাম দেন "সান বারনারদো" (সেইন্ট বারনার্দ)।
ব্রিটিশ ক্যাপ্টেন জেমস কুক কুক দ্বীপুঞ্জে আসেন ১৭৭৩ এবং ১৭৭৭ সালে এবং দ্বীপপুঞ্জটির নামকরণ করেন "হার্ভি দ্বীপপুঞ্জ"; "কুক দ্বীপপুঞ্জ" নামটি, ক্যাপ্টেন কুকের স্মরণে, ১৮২০ সালে প্রকাশিত একটি রাশিয়ান নৌ চার্টে প্রথম উল্লেখিত হয়।
সুমিও ইজিমা

সুমিও ইজিমা (飯島 澄男 "Iijima Sumio", জন্ম মে ২, ১৯৩৯) একজন জাপানি পদার্থবিদ, প্রায়শই কার্বন ন্যানোটিউব আবিষ্কারের জন্য যাকে স্মরণ করা হয়। যদিও তার আবিষ্কারের পূর্বে কার্বন ন্যানোটিউব পর্যবেক্ষণ করা হয়, ইজিমার ১৯৯১ সালের বৈজ্ঞানিক গবেষণাপত্র কার্বনের ন্যানোগঠন বিষয়ে ব্যাপক আগ্রহের সঞ্চার ঘটায়। তার আবিষ্কারের পঅর থেকেই মূলত কার্বন ন্যানোপ্রযুক্তি বিষয়ে গবেষণা নতুন দিগন্ত লাভ করে। এই আবিষ্কার এবং আরো অন্যান্য কাজের জন্য সুমিও ইজিমা এবং লুই ব্রাস ২০০৮ সালে ন্যানোপ্রযুক্তিতে কাভ্লি পুরস্কার লাভ করেন।
আই ক্যান সী দ্য হোল রুম...অ্যান্ড দেয়ার’স নোবডি ইন ইট!

আই ক্যান সী দ্য হোল রুম...অ্যান্ড দেয়ার’স নোবডি ইন ইট! () ১৯৬১ সালে রয় লিকতেনস্তাইন এর আঁকা একটি ছবি। ছবিতে একটি মানুষকে পাইপহোলের ভিতর দিয়ে তাকিয়ে থাকতে দেখা যাচ্ছে। এটি লিকতেনস্তাইন এর আঁকা সব ছবির মধ্যে নিলামে সর্বোচ্চ দাম উঠে রেকর্ড সৃষ্টি করেছিল।
এই ছবিটি স্টিভ রপারের কার্টুন থেকে উইলিয়াম ওভারগার্ড-ড্রাউন এর কমিকস এর ওপর ভিত্তিতে তৈরি। সুনিপুন রঙের ছোয়ায় ছবির গল্প বর্ণনা করার দক্ষতার কারণে লিকতেনস্তাইনের সুখ্যাতি হয়েছিল। পুরো ছবিটিতে একই সাথে প্রবল কল্পনাশক্তি ও যান্ত্রিক ভাবমূর্তি বিশেষভাবে প্রকাশ পেয়েছে।
ভূ-তাপীয় শক্তি

ভূর্গভস্থ শক্তি উৎপন্ন এবং পৃথিবীর মধ্যে সংরক্ষিত তাপশক্তির হয়. তাপীয় শক্তি পদার্থের তাপমাত্রা নির্ধারণ করে যে শক্তি হয়. পৃথিবীর ভূ শক্তি গ্রহের মূল গঠন থেকে ও উপকরণ তেজস্ক্রিয় ক্ষয় থেকে উৎপন্ন হয়
ভূ-তাপীয় শক্তি(Geothermal energy) এক ধরনের তাপ শক্তি পৃথিবীর মধ্যে উৎপাদিত ও সংরক্ষিত হয়। তাপ শক্তি হচ্ছে সেই শক্তি যা বস্তুর তাপমাত্রা নির্ধারণ করে। ভূ-তাপীয় শক্তি পৃথিবীর ভূত্বক মূল গঠন থেকে ও বিভিন্ন উপাদানের তেজস্ক্রিয় ক্ষয় থেকে উৎপন্ন হয়। (যদিও নিশ্চিত নয় কিন্তু সম্ভবত সমান অনুপাতে). ভূ-তাপীয় নতিমাত্রা, যা কিনা পৃথিবীর কেন্দ্রস্থল ও ভূ-ত্বকের তাপমাত্রার পার্থক্য, কারণে কেন্দ্রস্থল থেকে তাপ আকারে তাপশক্তির একটি অবিচ্ছিন্ন প্রবাহ ভূ-পৃষ্ঠে সঞ্চারিত হয়।
এরিয়েল মেরেডিথ

এরিয়েল মেরেডিথ (জন্ম জুলাই ১, ১৯৮৬) একজন আমেরিকান মডেল যিনি ২০০৯, ২০১২, ২০১৩, ২০১৪ এবং ২০১৫ সালের স্পোর্টস ইলাস্ট্রেটেড সুইমস্যুট ম্যাগাজিনে আবিভূর্ত হয়েছেন। সির্ভপোর্ট, লুইজিয়ানায় জন্ম মেরেডিথ খণ্ডকালীন মডেলিং করেন, পড়ালেখা শেষ হবার আগ পর্যন্ত। 
সির্ভপোর্ট, লুইজিয়ানার বেড়ে ওঠা মেরেডিথ, সিনিয়র ক্লাস পার্লামেন্টারিয়ান ও হান্টিংটন হাইস্কুলের ২০০১-২০০২ ক্লাসের ছাত্র পরিষদের একজন সিনিয়র সিনেটর ছিলেন। হাইস্কুল শেষ করার পঅর তিনি নিউ ইয়র্কে চলে যান। মেরেডিথের মায়ের নাম মারজোরি মেরেডিথ এবং বাবার নাম ডেভিড মেরেডিথ।
যদিও ১৪ বছর বয়সে মেরেডিথের প্রতিভার প্রকাশ ঘটে, ২০০৮ সালের আগে তিনি মডেলিংকে পূর্ণাঙ্গ পেশা হিসেবে গ্রহণ করেননি। ১৯৯৮ সালে তিনি ডালাসে একটি প্রতিযোগিতায় ৫০০ মডেলের মধ্যে প্রথম স্থান অর্জন করেন এবং নিউ ইয়র্কের ফোর্ড মডেলস ও ডালাসের ক্যাম্বেল মডেলিং এজেন্সীর সাথে চুক্তি করেন। প্রতিযোগিতার কারণে তিনি ৩২টি প্রতিষ্ঠান থেকে ডাক পান। কিশোর শিল্পী হিসেবে "সেভেনটিন, কিশোর কসমোপলিটন, কসমোপলিটন," এবং "টিন" ম্যাগাজিনে আবির্ভূত হয়েছিলেন। স্কুলে থাকা অবস্থায় তিনি যুক্তরাষ্ট্রের অভ্যন্তরে ভ্রমণ শুরু করেন।
ওহাইও স্টেট রুট ৭৪৫

স্টেট রুট ৭৪৫ (এস.আর. ৭৪৫) কেন্দ্রীয় ওহাইও-এ অবস্থিত একটি রাজ্য মহাসড়ক যা সিওটো নদীর পশ্চিম তীরের উত্তর-উত্তরপশ্চিম দিকে চলে গেছে। এর দক্ষিণের শেষ প্রান্ত ইউ.এস. ৩৩ এবং ডাবলিনে অবস্থিত এস.আর. ১৬১-এর রাস্তার সাথে যুক্ত, এটি ডেলাওয়ার কাউন্টির - কনকর্ড টাউনশিপ পর্যন্ত প্রায় ১০ মাইল দীর্ঘ, যেখানে এটির উত্তর শেষপ্রান্ত ইউ.এস. ৪২ এবং এস.আর. ২৫৭ এর সাথে মিলিত হয়। স্টেট রুট ৭৪৫ উদ্বোধন হয় ১৯৩৭ সালে এবং আজ পর্যন্ত এর রুট অপরিবর্তিত রয়েছে।
এসআর ৭৪৫ রুটের শুরু ইউ.এস. ৩৩,এস.আর. ১৬১ ও ডাবলিনের উঁচু রাস্তার মোড় হতে। সেখান থেকে উত্তরদিকে এগিয়ে,এই দুই লেনের রাজ্য মহাসড়ক উত্তর-পশ্চিম দিকের কলম্বাস শহরতলীর আবাসিক এলাকার মাঝখান দিয়ে যায় । তারপর একটি দীর্ঘ সেতুর নিচ দিয়ে এগিয়ে এটি এসআর ৭৪৫,সিওটো নদী ও এস.আর. ২৫৭ এর মধ্যে দিয়ে যাওয়া ইন্টারস্টেট ২৭০ এ যুক্ত হয়। তারপর এটি একটি এমারেল্ড পার্কওয়ের সাথে যুক্ত হয়। তারপর এটি উত্তর-উত্তরপশ্চিম দিকে এগিয়ে ব্র্যান্ড রোডের মোড়ের মধ্যেদিয়ে যায়। তারপর এটি একটি আবাসিক এলাকার মধ্যেদিয়ে, ফ্রাঙ্কলিন কাউন্টি থেকে এগিয়ে ডেলাওয়ার কাউন্টিতে পৌঁছায় ।
ডাবলিন শহরের মধ্যেদিয়ে এগিয়ে, এস.আর. ৭৪৫ ওশওনেসি বাঁধের পশ্চিমের গ্লিক রোডের মোড়ের সাথে মিলিত হয়, যেখানে সিওটো নদী ওশওনেসি জলাধারে পতিত হয়। তারপর শাওনী হিলস গ্রামের মধ্যেদিয়ে এই রাজ্যমহাসড়ক জলাধারের পাশে অবস্থিত বাণিজ্যিক এলাকা অতিক্রম করে। শাওনী হিলস গ্রামকে পাশ কাটিয়ে এটি কনকর্ড টাউনশিপে প্রবেশ করে, তারপর এটি হ্যারিয়ট ড্রাইভে মিলিত হওয়ার পর ওশওনেসি জলাধারের পশ্চিম দিক দিয়ে যায়। উত্তর-উত্তরপশ্চিম দিকে এগিয়ে এটি কুক রোড ও মার্চেন্ট রোডের মোড় পার হয়ে হোম রোডের চার রাস্তার মোড়ে পৌঁছে । তারপর এটি জঙ্গল,খামার ও কিছু বাড়ি সংবলিত গ্রাম্য পরিবেশ অতিক্রম করে ডাফি রোড ও মুর রোড পার হয়ে এটির উত্তর শেষবিন্দুতে পৌঁছায়, যেখানে এটি কনকর্ড টাউনশিপের ইউ.এস. ৪২ এবং এস.আর. ২৫৭ এর মোড়ে পৌঁছায়। এস.আর. ২৫৭,যেটি ইউ.এস. ৪২ এর সাথে মিলে সিওটো নদী কে পূর্বদিকের মোড়ে অতিক্রম করে - এস.আর. ৭৪৫ এর শেষ শেষবিন্দুতে মিলিত হয়ে ইউ.এস. ৪২ এর মাধ্যমে উত্তরদিকে চলে যায় ।
এস.আর. ৭৪৫ মহাসড়কে ১৯৩৭ সালে প্রতিষ্ঠার পর থেকে, উল্লেখযোগ্য কোনও পরিবর্তন হয়নি ।
মিসিসিপি মহাসড়ক ৪৪৪

মিসিসিপি হাইওয়ে ৪৪৪ (এমএস ৪৪৪) পশ্চিম মিসিসিপির একটি ছোট রাজপথ। তার পশ্চিম প্রান্ত এমএস ১ এ এবং পূর্বদিকে কৃষিজমির মাধ্যদিয়ে ছয় মাইল (৯.৭ কিমি) যাওয়া যায়। যাত্রাপথ ডানকানে প্রবেশ করেছে, এবং শেষ হয়েছে এর পূর্বের স্টেশন ইউ.এস যাত্রাপথ ৬১ (ইউ.এস ৬১) এবং ইউ.এস ২৭৮ এ। এমএস ৪৪৪, ১৯৫৮ সালে নামকরণ করা হয়, এবং দুই বছর পরে বাঁধানো হয়।
সব রাস্তা উত্তর বলিভার প্রদেশে অবস্থিত। ২০১২ সালে, মিসিসিপি ডিপার্টমেন্ট অফ ট্রাস্নপোট (এম.ডি.ও.টি) হিসাবে ৭৫০ এর অধিক যানবাহন পশ্চিমের ইউ.এস ৬১/ ইউ.এস ২৭৮ এ ভ্রমণ করে এবং ৩৩০ এর কম যানবাহন পূর্বের এম.এস. ১ এ ভ্রমণ করে।  এম.এস. ৪৪৪ ন্যাশনাল হাইওয়ে সিস্টেম(এন. এইচ. এস) এর একটি অংশ হিসাবে অন্তর্ভুক্ত নয়, মহাসড়কের নেটওয়ার্ক অর্থনীতি, গতিশীলতা ও জাতির প্রতিরক্ষার জন্য সবচেয়ে গুরুত্বপূর্ণ বলে চিহ্নিত হয়।  আইনত এমএস ৪৪৪ কে মিসিসিপি কোড §৬৫-৩-৩ তে সংজ্ঞায়িত করা হয়। এমএস ৪৪৪ এম.ডি.ও.টি দ্বারা পরিচালিত হয়।
এমএস ৪৪৪ শুরু হয়েছে এমএস ১এর টি-ছেদ এবং পূর্বদিকের ভ্রমণে। যাত্রাপথেটি সরাসরি কৃষিজমির মধ্য দিয়ে গমন করেছে। এমএস ৪৪৪ ছেদ করেছে কাস্টন রাস্তা একটি ময়লা রাস্তা যেটাও ডানকানের দিকে গেছে। ইয়েটস রাস্তার পূর্বদিক, রাস্তাটি গাছের একটি ছোট এলাকায় প্রবেশ করেছে, আগে আরো কৃষিজমির মধ্য দিয়ে পুনরায় প্রবেশ করেছিল। রাস্তাটির বাঁকের পরের প্রায় এক মাইল (১.৬ কিমি) স্যান্ডী সেতুর রাস্তায় সামান্য দক্ষিণপূর্বের দিকে গেছে। এর পরে এমএস ৪৪৪ হাসপুকিন নদীর উপর দিয়ে গেছে এবং ডানকানের ভেতর প্রবেশ করেছে। ডানকানের কেন্দ্রের কাছে, রাস্তাটি ইউ.এস ৬১ এর পুরোনো প্রান্তে ছেদ করেছে। রাস্তাটি পূর্বদিকে চলে গেছে এবং ইউ.এস ৬১ এর টি-ছেদে শেষ হয়েছে।
কাঁচা রাস্তা হিসাবে ইউ.এস ৬১ থেকে এম.এস ১ পযন্ত এমএস ৪৪৪ কে, ১৯৫৮ সালে নামকরণ করা হয়।  রাস্তাটি ১৯৬০ সালে বাঁধানো হয়। ১৯৬৭ সালে, ডানকানকে অতিক্রম না করে ইউ.এস ৬১ পূর্বদিকে পূনঃরাস্তা করা হয়েছিল। ১৯৯৯ তে, একই সাথে ইউ.এস ৬১ থেকে এম. এস ৪৪৪ এর পূর্বের স্টেশন
ইউ.এস ২৭৮ এ প্রণীত হয়েছিল।
মিসিসিপি হাইওয়ে ৫৭২

মিসিসিপি হাইওয়ে ৫৭২ (এমএস ৫৭২) হল মিসিসিপি অঙ্গরাজ্যের দক্ষিণ-পশ্চিমাঞ্চলের একটি সাবেক রাজ্য মহাসড়ক। সড়কটির পশ্চিম টার্মিনাসটি উইলকিনসন্স কাউন্টির সেন্ট্রেভিলে অবস্থিত। এমএস ৫৭২ পূর্বদিকে এগিয়ে গেছে এবং এমএস ২৪ ও এমএস ৩৩ এর সাথে শহরের ঠিক পূর্ব দিকে সংযোগস্থাপন করেছে। এটি বীচউডের দক্ষিণে এমএস ৫৬৯ গিয়ে শেষ হয়েছে। ১৯৫৭ সালে এমএস ৫৭২ এর নামকরণ করা হয়, যা আগে এমএস ২৪, এমএস ৩৩ এবং এমএস ৫৬৯ ছিল। রুটটি সেন্ট্রেভিল পর্যন্ত বাড়ানো হয়েছিল এবং ১৯৬৭ সালে স্টেট হাইওয়ে সিস্টেম থেকে আলাদা করা হয়।
১৯৬৫ সাল অনুযায়ী রুটটি পূর্ব উইলকিনসন এবং পশ্চিম এমিট কাউন্টির মধ্যে অবস্থান করছিল। সম্পূর্ণ রুটটি দুই লেন বিশিষ্ট, পাকা রাস্তা ছিল। এমএস ৫৭২ সেন্ট্রেভিলের মাঝ বরাবর একটি রেল ট্রাকের নিকটে শুরু হয়েছে। তারপর রুটটি পার্ক রোড নামে গমন করে, উইলকিনসন কাউন্টি ত্যাগ এবং এমিট কাউন্টি প্রবেশ না করা পর্যন্ত। কাউন্টি লাইন অতিক্রম করার পর, এমএস ৫৭২ সংযোগস্থাপন করে এমএস ২৪, এমএস ৩৩ এবং এমএস ৫৬৯ এর সাথে, যা লোওয়ার সেন্ট্রেভিল রোড নামে চিহ্নিত ছিল। রুটটি পূর্বদিকে চলতে থাকে এবং একে একে সেন্ট্রেভিল বীভার গ্রিক এবং ওলিওর গ্রামসমূহ অতিক্রম করে। এমএস ৫৭২ ওলিও ত্যাগ করে এবং কয়েক মাইল পর এমএস ৫৬৯ এর একটি টি সংযোগস্থলে গিয়ে শেষ হয়। লোওয়ার সেন্ট্রেভিল রোড এমএস ৫৬৯ এর সমবর্তী হয়ে পূর্বদিকে চলতে থাকে। এমএস ৫৭২ স্টেট হাইওয়ে সিস্টেমের একটি অংশ, যা মিসিসিপি স্টেট হাইওয়ে কমিশন ও এমিট কাউন্টি রক্ষনাবেক্ষণ করে।
এমএস ৫৭২ নামকরণ করা হয় ১৯৫৭ সালে, এমএস ২৪/৩৩ এর সাথে এমএস ৫৬৯ এর সংযোগ স্থাপনের জন্য। সম্পূর্ণ রাস্তাটি তৈরির পরই পাকা করা হয়। পরের বছর, এটি সেন্ট্রেভিল পর্যন্ত বর্ধিত করা হয়। ১৯৬০ সালে রাস্তাটি একটি অংশ যা এমিট কাউন্টিতে অবস্থিত, কাউন্টি নিয়ন্ত্রণে ছেড়ে দেওয়া হয়। ১৯৬৭ সালে এমএস ৫৭২ কে স্টেট হাইওয়ে সিস্টেম থেকে স্থানান্তর করা হয়। বর্তমানে রুটটি পার্ক রোড নামে পরিচিত (স্বাক্ষরবিহীন মিসিসিপি হাইওয়ে ৯৪৬) এমএস ২৪ ও এমএস ৩৩ এর পশ্চিমের অংশ এবং পূর্বের অংশ লোওয়ার সেন্ট্রেভিল রোড নামে পরিচিত।
১৯৬৫ সালে অস্তিত্ব অনুযায়ী নথিভুক্ত করা হয়।
মিসিসিপি হাইওয়ে ৪৫৪

মিসিসিপি হাইওয়ে ৪৫৪ (এমএস ৪৫৪) হল পশ্চিম মিসিসিপির একটি স্টেট হাইওয়ে। এমএস ৪৫৪ শুরু হয়েছে ইউ.এস. হাইওয়ে ৮২ (ইউএস ৮২) এবং ইউএস ২৭৮ থেকে। এটি পূর্বদিকে ভ্রমণ করে, এর পূর্ব টার্মিনাস এমএস ১ থেকে শুরু হয়েছে। ১৯৪০ সালে এমএস ৪৫৪ তৈরি কাজ শুরু হয়েছিল এবং পরের বছর চালু করা হয়েছিল। এমএস ৪৫৪ নামকরণ করা হয় ১৯৫৩ সালে এবং এরপর আর বড় কোন পরিবর্তন লক্ষ্য করা যায়নি।
এমএস ৪৫৪ রুটটি ইউএস ৮২ এবং ইউএস ২৮৭ এর একটি সংযোগস্থল থেকে শুরু হয়েছে। এরপর রাস্তাটি দক্ষিণ-পশ্চিম দিকে এগিয়ে গেছে। রাস্তাটি শীঘ্রই পূর্ব দিকে বাক নিয়ে অনেক কৃষি জমি অতিক্রম করে। এমএস ৪৫৪ তার ভবিষ্যত বিন্যাসের কাছাকাছি এবং পূর্বদিকে চলতে থাকে। প্রায় ১ মাইল (১.৬ কি.মি.) চলার পর, তানিয়া রোড এবং ওয়েস্ট লেক লী রোডের সাথে সংযোগস্থাপন করে এবং কিছু গাছপালা অতিক্রম করে। প্রায় অর্ধে্যক অতিক্রম করা পর একটি খাত অতিক্রম করে এবং একটি ছোট বনের মধ্য দিয়ে চলতে থাকে। এরপর এমএস ৪৫৪, এমএস ১ এর একটি টি সংযোগস্থলে গিয়ে শেষ হয়। সম্পূর্ণ রুটটি দুই লেন বিশিষ্ট একটি পাকা রাস্তা। এমএস ৪৫৪ আইনগতভাবে মিসিসিপি কোড § ৬৫-৩-৩ হিসাবে নথিভুক্ত আছে। ২০১২ সালে মিসিসিপি পরিবহণ বিভাগের হিসাব মতে এমএস ১ রুটে পশ্চিম অংশে ৪,৫০০ ভেহিক্যাল এবং ইউএস ৮২/ইউএস ২৭৮ এর পূর্ব দিকে ৩,১০০ ভেহিক্যাল চলাচল করেছিল। এমএস ৪৫৪ জাতীয় মহাসড়ক ব্যবস্থার অংশ নয়, যা মহাসড়কের একটি নেটওয়ার্ক হিসাবে দেশের অর্থনীতি, গতিশীলতা এবং জাতীর প্রতিরক্ষার জন্য সবচেয়ে বেশি গুরুত্বপূর্ণ ভূমিকা রাখে।
রাস্তাটি ইউএস ৮২ থেকে তৈরির কাজ শুরু হয় ১৯৪০ সালে এবং রাস্তাটি চালূ হয় ১৯৪১ সালে। রাস্তাটি ছিল অস্বাক্ষরিত এবং ইতোমধ্যেই কংক্রিট দ্বারা পাকা করা। এটি এমএস ৪৫৪ নামকরণ করা হয়েছিল ১৯৫৩ সালে। ১৯৯৯ সালে ইউএস ২৭৮ ইউএস ৮২ এর সাথে এমএস ৪৫৪ এর পশ্চিম টার্মিনাসের মধ্যদিয়ে সহগামী হয়ে উঠে। ১৯৯০-এর দশকে গ্রীণভিলে এর একটি বাইপাস নির্মাণের পরিকল্পনা করা হয় এবং ২০০৮ সালে তৈরির কাজ শুরু হয়। এটি আংশিকভাবে পূর্বে নির্মিত হয়েছিল, যা তহবিলের অভাবে বন্ধ হয়। ভবিষ্যৎ বিন্যাস অনুসারে এমএস ৪৫৪ এর জন্য কোন রাস্তার সংযোগ ছাড়াই একটি সেতু নির্মাণ করা হয়েছিল।
নুনিয়া ইসলামিয়া সিনিয়র ফাজিল মাদ্রাসা

নুনিয়া ইসলামিয়া সিনিয়ার ফাজিল মাদ্রাসা চাঁদপুর জেলার শাহরাস্তি উপজেলায় অবস্থিত। ১৯৩১ সালে প্রতিষ্ঠিত এই শিক্ষাপ্রতিষ্ঠানটি।
ঐতিহাসিক এই মাদ্রাসার বর্তমানে রয়েছে তিনটি একাডেমিক ভবন, একটি প্রশাসনিক ও একটি মসজিদ। এই মাদ্রাসার ছাত্র-ছাত্রী সংখ্যা প্রায় ৪০০। প্রথম শ্রেণী থেকে ফাজিল (ডিগ্রী) পর্যন্ত এখানে পাঠদান করা হয়। এই মাদ্রাসায় রয়েছে একটি বিশাল খেলার মাঠ।
গোশিন

গোশিন (, "আত্মার রক্ষক") হল জন নাকা কর্তৃক তৈরিকৃত একটি বনসাই বন। এটি একটি হাতে লাগানো ফোমিনা জুনিপার্সের বন, যা নাকা ১৯৪৮ সালে যখন তিনি বনসাইয়ের প্রশিক্ষণ শুরু করেন তখন লাগিয়েছিলেন। নাকা ১৯৮৪ সালে এটি জাতীয় বনসাই ফাউন্ডেশনকে দান করেন, যা যুক্তরাষ্ট্রের জাতীয় আরবোরেটুমে প্রদর্শন করা হয়। গাছগুলো পৃথকভাবে একেকটি নাকার একেকজন নাতিদের প্রতিনিধিত্ব করে।
নাকা এগারটি গাছের মধ্যে দুটি নিয়ে ১৯৪৮ সালে প্রথম কাজ শুরু করেন যা থেকে শেষ পর্যন্ত গোশিন তৈরি করতে সক্ষম হন। তিনি একই সমান উচ্চতার দুটি ফোমিনিয়া জুনিপার্স ব্যবহার করে একটি “টু ট্রি স্টাইল’’ সংকলন তৈরি করেছেন। ১৯৫৩ সালে একটি প্রদর্শনী চলাকালে, নাকা তার বনসাই শ্রেণীর জন্য প্রথাগত লম্ব পদ্ধতিতে একটি ফোমিনিয়া তৈরি করেন। তিনি এছাড়াও একটি লম্বা গাছ অধিগ্রহণ করেন (অবশেষে যেটি গোশিনের প্রধান লম্বা গাছে পরিণত হয়), যা ধীরে ধীরে চিকন এবং রুপায়িত করতে পুনরায় মাটিতে লাগানো হয়েছিল; ১৯৬০ সালে এটি প্রদর্শনের জন্য প্রস্তুত হয়েছিল।
গোশিন ১৯৬৪ সালের দিকে প্রথম হাতে লাগানো বনের আকৃতি নেয়। নাকা জাপানের একটি কবরস্থানের কাছে একটি ক্যামেলিয়া ফুলের বন দ্বারা অনুপ্রাণিত হন এবং প্রথম চারটি গাছ মিলিত করেন, যা তিনি ইতিমধ্যেই এককভাবে ৪ ফুট (১.২ মিটার) লম্বা গঠন করে গড়ে তুলেছিলেন। সাতটি গাছের একটি বনসাই তৈরি করতে তিনি শীঘ্রই আরও তিনটি গাছ যোগ করেন। এছাড়াও নাকা পর্যাপ্ত পানি নিষ্কাশন নিশ্চিত করতে পাত্র পরিবর্তন করেছিলেন- যার অভাবের কারণে গাছগুলোর একটি মরে এবং তা বারবার প্রতিস্থাপন করতে হত। এই সময়, নাকার সাতজন নাতি ছিল এবং প্রত্যেকজনের জন্য একটি গাছ প্রতিনিধিত্ব করছিল। সহযোগী বনসাই শিল্পিদের অনুরোধে, তার এ সংকলনের নাম দেন গোশিন, যার অর্থ আত্মার রক্ষক। তিনি কবরস্থানের বন থেকে অনুপ্রাণিত হয়েছিলেন বলে এ নামকরণ করেন বলে মনে করা হয়। ১৯৭৩ সালে নাকার ১১ জন নাতি ছিল এবং তিনি গোশিনের সাদৃশ রক্ষা করতে গাছের সংখ্যা বৃদ্ধি করেন। এগারোটি গাছ মূলত তার এগারো নাতির প্রতিনিধিত্ব করে।
১৯৮৪ সালের মার্চের মাঝামাঝি সময়ে, গোশিন প্রথম ফিলাডেলফিয়া পুষ্পপ্রদর্শনীতে দেখানো হয়, যেখানে একে প্রায় ২৫০,০০০ জন মানুষ দেখেছিল। প্রদর্শনীর শেষে নাকা গোশিনকে জাতীয় বনসাই ফাউন্ডেশনে (যা ১৯৭৬ সালে তার সহযোগিতায় প্রতিষ্ঠিত হয়) দান করে দেন, যা জাতীয় বনসাই-এর নতুন উত্তর আমেরিকান প্যাভালিয়নে (তার সম্মানে নামকরণ করা) এবং ওয়াশিংটন ডি.সি.তে যুক্তরাষ্ট্রের জাতীয় আরবোরেটুমে পিনজিং জাদুঘরে প্রদর্শিত হবে। ১৯৮৪ সাল থেকে গোশিন উল্লেখযোগ্য বিশিষ্ট বনসাই ম্যাগাজিনের কভার পেজে বারবার শোভিত হয়েছে। গোশিন সবচেয়ে বহুল স্বীকৃত বনসাইগুলোর একটি।
নাকা ১৯৯৯ সালের বিস্তৃর্ণ কাজ সহ, গোশিনের তত্ত্বাবধায়ন ও রক্ষণাবেক্ষণ কার্য পরীক্ষা করতে প্রায়ই ওয়াশিংটন ডিসিতে ফিরে আসতেন। পরের বছর, তিনি অন্য আরেকটি বনের বনসাই তৈরি করেন, যা গোশিন টু নামে পরিচিত। ২০০৪ সালে নাকা যখন মৃত্যুবরণ করেন, একটি ফরাসি সাইটে একটি বিস্তারিত কার্টুন প্রকাশিত হয়: "জন নাকা চলে গেছেন। গোশিনের শাখাগুলির মধ্যে বিস্ময়বিহ্বলতার প্রলাপের ফিস্ ফিস্ শব্দ।"
মিসিসিপি মহাসড়ক ৩৬৬ (টিশোমিঙ্গো বিভাগ)

মিসিসিপি হাইওয়ে ৩৬৬ (এমএস ৩৬৬) হল মিসিসিপির উত্তর-পূর্বাচলের একটি ছোট মহাসড়ক। সড়কটি বেলমন্টের এমএস ২৫ থেকে শুরু হয়ে গোল্ডেনের মাঝ দিয়ে দক্ষিণ-পূর্ব দিকে ধাবিত হয় এবং শেষে আলাবামা অঙ্গরাজ্যের সীমানায় শেষ হয়।
সড়কটির সবকটি শাখাই টিশোমিঙ্গো কাউন্টিতে অবস্থিত। এমএস ৩৬৬ বেলমন্টের এমএস ২৫, যা স্থানীয়ভাবে সেকেন্ড স্ট্রীট নামে পরিচিত, থেকে শুরু হয়। এরপর এটি শহরের দক্ষিণ-পূর্ব দিকে ধাবিত হয়, কৃষিজমি এবং ছোট ছোট বৃক্ষশোভিত অঞ্চলের মধ্য দিয়ে। সার্সি সড়ক থেকে এমএস ৩৬৬ রেডমন্ট রেলওয়ে অধিকৃত রেলপথ দিয়ে যেতে থাকে। শীঘ্রই সড়কটি গোল্ডেনের গ্রামের ভেতরে প্রবেশ করে। গ্রামের নিকটে এসে সড়কটি এমএস ৭৬০-এর পূর্বপ্রান্তকে ছেদ করে। এমএস ৩৬৬ পরবর্তীকালে রেলপথ পাড়ি দিয়ে কিছু সময়ের জন্য পূর্বদিকে যেতে থাকে। বিয়ার ক্রিক সড়ক পার হয়ে এমএস ৩৬৬ আরো কিছু কাউন্টি সড়ককে ছেদ করে দক্ষিণ-পূর্বদিকে যেতে থাকে। কাউন্টি সড়ক ৭৮ পার হয়ে এসে এমএস ৩৬৬ আলাবামা অঙ্গরাজ্যের সীমানায় এসে শেষ হয়ে। পরে সড়কটি ফোর্থ স্ট্রীট নাম নিয়ে লোহিত সাগরের উত্তর-পশ্চিমাঞ্চল ধরে এগোতে থাকে।
২০১৩ সালে মিসিসিপি পরিবহণ মন্ত্রণালয়ের (এমডিওট) করা হিসেবে অনুযায়ী লং স্ট্রীটের পূর্ব দিকে প্রায় ৩,৯০০ যানবাহন যাতায়াত করে এবং প্রায় ২,৮০০ যানবাহন শ্যাডি কোভের দক্ষিণ দিকে যাত্রা করে। এ সড়কটি জাতীয় মহাসড়ক পদ্ধতির (এনএইচএস) এর অংশ হিসেবে স্বীকৃত নয়। জাতীয় হাইওয়ে পদ্ধতি হল হাইওয়েসমূহের একটি নেটওয়ার্ক, যা দেশের অর্থনীতি, গতিশীলতা এবং প্রতিরক্ষার জন্য সবচেয়ে বেশি গুরুত্বপূর্ণ। আইনগতভাবে এ সড়কটি মিসিসিপি কোড § 65-3-3 হিসেবে নথিবদ্ধ। এমএস ৩৬৬ সড়কটি এমডিওটি কর্তৃক নিয়ন্ত্রিত হয়।
১৯৫৮ন সালে, টিশোমিঙ্গো কাউন্টির দক্ষিণ-পূর্বাঞ্চলে একটি নতুন সড়ক নির্মিত হয়, যার নাম ছিল এমএস ৩৬৬। এমএস ২৫ থেকেই নতুন পাকা সড়ক নির্মাণ কাজ শুরু হয়, এবং তা আলাবামা প্রদেশের সীমানায় গিয়ে শেষ হয়। তখন থেকে সড়কটিতে আর কোনো উল্লেখযোগ্য পরিবর্তন আনা হয়নি
আইএনএস সৌর (পি৫৪)

আইএনএস সরযূ ভারতীয় নৌবাহিনীর প্রথম সৌর শ্রেণীর টহল জাহাজ। গোয়া শিপইয়ার্ড লিমিটেড এই জাহাজের নকশা এবং নির্মাণ করেছে। আন্দামান নিকোবর কমান্ডের (এএনসি) আওতায় এই জাহাজের প্রধান ঘাঁটি হলো পোর্ট ব্লেয়ার। এটি ভারতীয় নৌবাহিনীর সর্ববৃহৎ সাগরমুখী টহল জাহাজ।
ভারতীয় প্রতিরক্ষা মন্ত্রণালয় ২০০৮ সালের ডিসেম্বরে নৌবাহিনীর জন্য সরযূ শ্রেণীর টহল জাহাজের আবেদন করে। মূলত উপকূলে টহলের জন্য এটি চাওয়া হয়। গোয়া শিপইয়ার্ড লিমিটেড(জিএসএল) প্রথম ভারতীয় শিপইয়ার্ড হিসেবে সম্পূর্ণ দেশীয় পদ্ধতিতে এই শ্রেণীর জাহাজের নকশা ও নির্মাণ করে।
সরযূ টহল জাহাজ নকশা, কর্মক্ষমতা এবং মানের দিক থেকে গোয়া শিপইয়ার্ডে নির্মিত সর্বাধুনিক জাহাজ। একটি দেশীয় নকশাকারীদের দল জাহাজটির নকশা করেন এবং এটি নির্মাণে খরচ হয় রূপী। একটি ভারতীয় সরবরাহকারী প্রতিষ্ঠান কর্তৃক গিয়ারবক্স সরবরাহ করতে দেরী হওয়ায় জাহাজের নির্মাণ কিছুটা প্রলম্বিত হয়। পরবর্তীতে নতুন একটি প্রস্তুতকারক প্রতিষ্ঠানের কাছে গিয়ারবক্সের আবেদন জানানো হয়, যেগুলো ২০১১ সালের ডিসেম্বর নাগাদ সরবরাহ করা হয়। সরযূ-এর নির্মাণ অবশেষে ২০১২ সালের নভেম্বরে শেষ হয়, জাহাজটি নির্মাণে প্রায় সাড়ে তিন বছর সময় লেগেছিলো॥ নৌবাহিনীর জন্য এই শ্রেণীর আরো তিনটি জাহাজ নির্মিত হচ্ছে, যেগুলো, সরযূ বাহিনীতে নিযুক্ত নিয়োজিত হবার ১৮ মাসের মধ্যে সরবরাহ করা হবে, অর্থাৎ প্রতি ৬ মাসে একটি করে।
নৌবাহিনী প্রধান সুরেশ মেহতা ২০০৯ সালের ৩০ মার্চ আইএনএস সরযূ উদ্বোধন করেন। নৌবাহিনী ২০১২ সালের ২১ ডিসেম্বর জাহাজটি গ্রহণ করে এবং ২০১৩ সালের ২১ জানুয়ারি জাহাজটি সেবায় নিয়োজিত হয়। আন্দামান ও নিকোবর কমান্ডের সর্বাধিনায়ক ভাস্কো দা গামায় জাহাজটি নিয়োগ করেন।
এই জাহাজের পাল্লা প্রায় , এবং কোন প্রকার সরবরাহ ছাড়াই এটি সমুদ্রে প্রায় দুই মাস মোতায়েন থাকতে পারে। আট জন অফিসার এবং ১০৫ জন নাবিক জাহাজটি পরিচালনা করে। এটি ইতালির তৈরী ওটিও মেলারা কামান; দুটি রাশিয়ায় তৈরি একে-৬৩০ সিক্স-ব্যারেল্ড ক্লোজ-ইন উইপন সিস্টেম (CIWS), এবং সিক্স সেলফ-প্রটেকশন কাফ লাঞ্চার প্রভৃতি অস্ত্রে সজ্জিত। এগুলো জাহাজে একটি ইলেক্ট্রো অপ্টিক ফায়ার কন্ট্রোল সিস্টেম দ্বারা পরিচালিত হয়। এছাড়াও এতে নৌচালনা ও দ্রুত সতর্ককারী রাডার এবং একটি সমন্বিত ইলেকট্রনিক ওয়ারফেয়ার সিস্টেম রয়েছে। এই জাহাজে এইচএএল ধ্রুব এবং এইচএএল চেতকের মতো বহুমাত্রিক ব্যবহার উপযোগী হেলিকপ্টার এবং দুটি দ্রুতগামী মটর বোট রয়েছে।
এই জাহাজের স্বয়ংক্রিয় পাওয়ার ম্যানেজমেন্ট সিস্টেম রয়েছে এবং পরিচালনা ও শক্তি একটি রিমোট কন্ট্রোল সিস্টেমের সাহায্যে পরিচালিত হয়। এই জাহাজে নাবিকদের কার্যক্ষমতা বৃদ্ধি এবং জাহাজের সরঞ্জামগুলোর ব্যবহার সহজ করার জন্য জাহাজে একটি সম্পূর্ণ একীভূত এলএএন এবং সিসিটিভি ম্যানেজমেন্ট সিস্টেম ব্যবহার করা হয়। দুটি এসইএমটি পাইলস্টিক ইঞ্জিন দ্বারা জাহাজটি পরিচালিত হয়; যা ভারতীয় নৌবাহিনীর এই শ্রেণীর জাহাজের ক্ষেত্রে বৃহত্তম এবং জাহাজটিকে এর অধিক চালনা করে।
এএনএস এর আওতায় সরযূর প্রধান ঘাঁটি হলো আন্দামান ও নিকোবর দ্বীপের পোর্ট ব্লেয়ার। কমান্ডার আমানপ্রিত সিং জাহাজটির প্রথম কমান্ডিং অফিসার, যিনি দ্বিতীয় বারের জন্য কোন জাহাজ পরিচালনা করতে যাচ্ছেন। জাহাজটি আন্দামান ও নিকোবর কমান্ডের উপকূলীয় এলাকায় নজরদারি এবং টহল ক্ষমতা বৃদ্ধি করবে, এটি ভারতের সতন্ত্র অর্থনৈতিক এলাকা এবং সমুদ্র যোগাযোগ পথে টহল ও নিরাপত্তা কাজে ব্যবহৃত হবে। এটি উপকূলবর্তী এলাকায় জলদস্যুতা নিরসন, দ্রুত অপারেশন পরিচালনা এবং মূল্যবান সম্পদের প্রহরায় ব্যবহৃত হবে।
দ্য শিল্ড (পেশাদারি কুস্তি)

দ্য শিল্ড ছিল পেশাদারি কুস্তি দল, যা পরিচিত ছিল স্টেবল হিসেবে। ডাব্লিউডাব্লিউইতে এই দল সক্রিয় ছিল ২০১৩ থেকে ২০১৪ পর্যন্ত। দলের সদস্য ছিলেন ডীন আমব্রোস, সেথ রলিন্স এবং রোমান রেইংস।
সার্ভাইবার সিরিজ প্রতি-দর্শনে-পরিশোধে ডীন আমব্রোসের নেতৃত্বে ১৮ নভেম্বর, ২০১২ এই দলের অভিষেক হয়। দ্য শিল্ড এর ছয়-ব্যক্তির ট্যাগ টিম ম্যাচে বেশি প্রভাব ছিল। ডিসেম্বর ২০১২ থেকে মে ২০১৩ পর্যন্ত তাদের না হারার রেকর্ড ছিল। রেসলম্যানিয়া ২৯ এ তারা বিজয় লাভ করে। দি আন্ডারটেকার, কেইন, ড্যানিয়েল ব্রেইন, রাইব্যাক, বিগ শো, রেনডি অর্টন, শেইমাস, ক্রিস জেরিকো, এবং জন সিনার মত দলকে তারা হারিয়েছে। বর্তমানে তারা র ব্র্যান্ডের হয়ে কাজ করছে। দ্য শিল্ডের অনেকগুলো রেকর্ড রয়েছে। তার মধ্যে একটি হলো দ্য শিল্ডের প্রত্যেক সদস্যই গ্র্যান্ডস্ল্যাম চ্যাম্পিয়ন হওয়ার গৌরব অর্জন করেছে। 
নির্দিষ্ট চরিত্রের জন্য-
দ্য শিল্ডের চরিত্র গুলো তাদের মেন্টর দ্বারা তৈরি। সিএম পাংক শিল্ড গঠনের বুদ্ধি দিয়েছিল। পাংক রোমান কে সরিয়ে ক্রিস হিরো কে তার জায়গায় বদলি করতে চেয়েছিল। কিন্তু ট্রিপল এইচ এই প্রস্তাবকে নাকচ করেন।